text:
मैथिली वा कोनो भाषाक उत्पत्तिक मूलमे मनुक्खक मुँहसँ बहराएल ध्वनि आ ओहि ध्वनिक अर्थ कोनो वस्तु, व्यक्ति वा विचारसँ होएब सिद्ध होएत। ध्वनि तँ चिड़ै, चुनमुनी, माल-जाल आ बौक व्यक्ति द्वार सेहो उत्पन्न होइत अछि मुदा से अर्थपूर्ण नहि भऽ पबैए आ भाषाक निर्माण नहि कऽ पबैए।
१८६६ ई. मे पेरिसमे “ला सोसिएते द लिंग्विस्टीक” नाम्ना संस्था भाषाक उत्पत्ति आ विश्वक भाषा सभक निर्माण” एहि विषयकेँ अपन कार्यकारिणीसँ हटा देलक कारण एहि विषयक विवेचन अनुमानपर अधारित होएबाक कारणसँ वैज्ञानिक दृष्टिकोणसँ दूर रहैत अछि।
वैदिक संस्कृतसँ लौकिक संस्कृत आ ओहिसँ पाली, प्राकृत, अपभ्रंश, अवहट्ट आ मैथिलीक क्रम ताकल जा सकैत अछि। मुदा वैदिक संस्कृतक प्राचीनतम ग्रन्थ ऋगवेदसँ पहिनेसँ ओ भाषा अस्तित्वमे रहल होएत। कतेक मौखिक साहित्य जेना गाथा, नाराशंसी, दैवत कथा आ आख्यान सभ ओहिमे रचल गेल होएत। एहने गाथा सभक गायकक लेल “गाथिन”, “गातुविद्” आ “गाथपति” ऋगवेदमे प्रयुक्त भेल। वैदिक संस्कृतक उत्पत्ति दैवी रूपमे भेल वा आंगिक-वाक संकेतक संप्रेषणीयता बढ़ेबाक लेल से मात्र अनुमानेक विषय भऽ सकैत अछि। भाषामे ध्वनि, शब्द, पद, वाक्य आ अर्थक परिवर्तन भेलासँ वैदिकसँ लौकिक संस्कृत बहराएल आ फेर पाली, प्राकृत, अपभ्रंश, अवहट्ट आ मैथिली। पाणिनी द्वारा भारतक विभिन्न क्षेत्रसँ लेल शब्दावली लौकिक संस्कृतकेँ ततेक समृद्ध कएलक जे ओहिसँ आन सभ भाषाक कतेको तरहक रूप बहार भेल। कतेक तरहक क्षेत्रीय प्राकृत आ अपभ्रंश ओहि भौगोलिक क्षेत्रक विस्तारकेँ लैत बहार भेल आ ओहिसँ आजुक आधुनिक भारतीय आर्य भाषा सभक उत्पत्ति भेल।
मैथिली भारोपीय भाषा परिवारसँ सम्बन्धित अछि। भारोपीय भाषा परिवारक भीतर विश्वक लगभग चालीस प्रतिशत जनसंख्या अबैत अछि। ई सभसँ पैघ भाषा परिवार अछि, सभसँ समृद्ध सेहो। मोटा-मोटी एकर दू विभाग छैक, पहिल यूरोपक आर्य भाषा आ दोसर भारत-ईरानी शाखा। भारत-ईरानी आर्यभाषाक भीतर ईरानी, दरद आ भारतीय आर्यभाषा अबैत अछि। दरद भाषामे कश्मीरी आ पामीर पठारक पूर्व दक्षिणक भाषा सभ अछि। मैथिली भाषाक उद्गम आ विकास भारतीय आर्यभाषाक भीतर ताकल जाइत अछि।
भाषाक उद्गम तँ अनुमानक विषय थिक। भाषाक उद्गमक आ तकर प्रयोगक कतेक वर्षक पश्चात् ओहिमे साहित्य रचना होइत अछि। तखन जा कऽ ओकर रूप स्थिर होइत अछि। वैदिक संस्कृतक प्राचीनतम ग्रन्थ ऋगवेद, लौककिक संस्कृतक प्राचीनतम ग्रन्थ वाल्मीकि रामायण, पालि भाषाक प्राचीनतम ग्रन्थ बुद्ध त्रिपिटक, प्राकृतक प्राचीनतम ग्रन्थ विमल सूरिक पउमचरिउ, अपभ्रंशक प्राचीनतम ग्रन्थ यूगीन्द्रक परमात्म प्रकाश अछि। आदि मैथिलीक प्राचीन साहित्य सिद्ध साहित्य, बौद्धगान आ ज्योतिरीश्वरक वर्ण रत्नाकर अछि।सिद्धसरहपाद 700-780 सरहपाद-“सिद्धिरत्थु मइ पढ़मे पढ़िअउ ,मण्ड पिबन्तोँ बिसरउ एमइउ”।मिथिलामेअक्षरारम्भ सिद्धिरस्तु (गणेशजीक अंकुश आँजी) सँ होइत अछि। मिथिलामे ईधारणा अछि जे माँड़ पीलासँ स्मरण शक्ति क्षीण होइत अछि। दोसर उदाहरण- बलद बियायल गबैया बाँझे- बड़द बिया गेल आ गाए बाँझे अछि।
मध्यकालीन मैथिलीक ग्रन्थ विद्यापतिक मैथिली साहित्य आ तकर बाद चतुर चतुर्भुज, शंकरदेव, विभिन्न मल्ल नरेश द्वारा रचित साहित्य, कीर्तनिया आ अंकिया नाटसँ मनबोध धरि अबैत अछि। आधुनिक मैथिली साहित्य चन्दा झासँ प्रारम्भ होइत अछि।
प्राचीन भारतक आर्यभाषाक क्षेत्र वैदिक संस्कृतक प्राचीनतम ग्रन्थ ऋगवेदमे वर्णित धार सभक आधारपर निर्धारित कएल जा सकैत अछि आ एकर प्रसार कोना आन क्षेत्रमे भेल सेहो एहिसँ निर्धारित होइत अछि। ऋगवैदिक आर्य “सप्त सन्धव” माने सात धारक क्षेत्रमे रहैत छलाह- ई सात धार छल वितस्ता, अश्किनी, परुष्णी, शतुद्रु, विपाशा, क्रुमु आ गोमती। एहिमे पहिल पाँचटा धार पंजाबक आ शेष दूटा अफगानिस्तानमे बहैत छल। ई सातो धार ऋगवेद कालक सभसँ उपयोगी धार सिन्धुक सहायक छल। ऋगवेदमे सरस्वती धारक वर्णन “धार सभ माय”क रूपमे भेल अछि। ऋगवेदमे यमुनाक दू बेर आ गंगाक एक बेर वर्णन अछि। ऋगवेदक दसम मण्डलमे “धारक स्तुति” मे सिन्धु आ सप्तसैन्धवक स्तुति भेल अछि। ओहि कालमे पुरु, अनु, द्रुह्य, यदु आ तुर्वस नाम्ना पंचजन बसैत छलाह। क्रिवि, त्रित्सु, सेहो ओहि कालमे छलाह। पुरु आ सभसँ शक्तिवान भरत कबीला मिलि बादमे कुरु कबीला बनल। भरत कबीला दाशराज्ञ युद्धमे पाँच आर्य आ पाँच अनार्य कबीलाक संगठनकेँ हरेलक, जाहिमे भरतक पुरहित वशिष्ठ रहथि आ पाँच आर्य आ पाँच अनार्य (दस्यु) कबीलाक संगठनक पुरहित रहथि विश्वामित्र। बोगजकोई एशिया माइनरमे हित्ती शासकक १४म शती ई.पू.क उत्कीर्णित अभिलेखमे इन्द्र, दशरथ, अर्त्ततम आदि राजाक, इन्द्र, वरुण, नासत्य, आदि देवताक उल्लेख अछि। यजुर्वेदक प्रचलित संहिता वाजसनेयी आ सामवेदक संहिता कौथुम, सामवेदक आरण्यक आ उपनिषद छान्दोग्यक आधारपर मिथिलामे ब्राह्मणक वाजसनेयी आ छान्दोग्यमे उर्ध्वाधर विभाजन एखन धरि अछि। यजुर्वेदमे विदेहक वर्णन अछि तँ ऋगवेदमे वैदिक जनकक (सीताक पिता सीरध्वज जनक पछाति भेलाह।)
वैदिक संस्कृतक कालमे आर्य सप्तसन्धवसँ विदेह धरि आबि गेल छलाह। अनार्य (दस्यु)सँ ओही कालमे हुनकर सम्पर्क भऽ गेल छल आ शाब्दिक आदान-प्रदान सेहो भऽ गेल छल। यजुर्वेदमे बादमे अथर्ववेदमे ई आदान-प्रदान दृष्टिगोचर होइत अछि। अनार्य (दस्यु) आ व्रात्य (अनार्यसँ आर्य बनल जाति) दुनुक भाषा सप्तसैन्धव आर्यक भाषासँ मिलि गेल आ पुबरिया आ आन क्षेत्रीय बसात लगलासँ वैदिक संस्कृत लौकिक संस्कृतमे बदलि गेल। निरुक्तक समयमे सेहो वैदिक शब्दावली कठिन भऽ गेल छल, ओकर उत्पत्तिपर विवेचन शुरू भऽ गेल छल। पाणिनीक भाषा पुबरिया, दछिनबरिया, पछबरिया आ उत्तरबरिया सभ क्षेत्रक दस्यु आ व्रात्य भाषाक शब्दावलीकेँ समाहित कऽ बनल छल। ई संस्कारित भाषा बादक लोक मध्य संस्कृतक रूपमे विख्यात भेल। पाणिनी लौकिक संस्कृतकेँ जेना “भाषा” कहलन्हि, तहिना यास्क आ पाणिनी वैदिक संस्कृतकेँ “छन्दस्”। यैह छन्दस् अवेस्ता भाषाक भाष्य लेल जेन्द (छन्द) कहल गेल।
संस्कृत, प्राकृत, अवहट्ट, मैथिली
१. संस्कृत
देवनागरीकअतिरिक्त्त समस्त उत्तर भारतीय भाषा नेपाल आ दक्षिणक (तमिलकेँ छोड़ि) सभभाषा वर्णमालाक रूपमे स्वर आ कचटतप आ य, र ल व, श, स, ह क वर्णमालाकउपयोग करैत अछि। ग्वाङ हेतु संस्कृतमे दोसर वर्ण छैक (छान्दोग्यपरम्परामे एकर उच्चारण नहि होइत अछि छथि मुदा वाजसनेयी परम्परामे खूब होइतअछि- जेना छान्दोग्य उच्चारण सभूमि तँ वाजसनेयी उच्चारण सभूमीग्वंङ), ईह्रस्व दीर्घ दुनू होइत अछि। सिद्धिरस्तु लेल सेहो कमसँ कम छह प्रकारक वर्णमिथिलाक्षरमे प्रयुक्त होइत अछि। वैदिक संस्कृतमे उदात्त, अनुदात्त आस्वरित (क्रमशः क॑ क॒ क॓) उपयोग तँ मराठीमे ळ आ अर्द्ध ऱ् केर सेहो प्रयोगहोइत अछि। मैथिलीमे ऽ (बिकारी वा अवग्रह) क प्रयोग संस्कृत जकाँ होइत अछिआ आइ काल्हि एकर बदलामे टाइपक सुविधानुसारे द’ (दऽ क बदलामे) एहन प्रयोगसेहो होइत अछि मुदा ई प्रयोग ओहि फॉंटमे एकटा तकनीकी न्यूनताक परिचायकअछि। मुदा आकार क बाद बिकारीक आवश्यकता नहि अछि। जेना फारसीमे अलिफ बेसे आ रोमनमे ए बी सी होइत अछि तहिना मोटा-मोटी सभ भारतीय भाषामे लिपिकभिन्नताक अछैत वर्णमालाक स्वरूप एके रङ अछि। वर्णमालामे दू प्रकारक वर्णअछि- स्वर आ व्यंजन। वर्णक संख्या अछि ६४ जाहिमे २२ टा स्वर आ ४२ टाव्यञ्जन अछि। स्वरक वर्णन एहि प्रकारेँ अछि- जाहि वर्णक उच्चारणमे दोसरवर्णक उच्चारणक अपेक्षा नहि रहैत अछि, से भेल स्वर। स्वरक तीन टा भेदअछि- ह्रस्व, दीर्घ आ प्लुत। जाहिमे बाजैमे एक मात्राक समय लागए से भेलह्रस्व, जाहिमे दू मात्रा समय लागल से भेल दीर्घ आ जाहिमे तीन मात्राक समयलागल से भेल प्लुत।
मूलभूत स्वर अछि- अइउ ऋ लृ पाणिनिसँपूर्वक आचार्य एकरा समानाक्षर कहैत छलाह। दीर्घ मिश्र स्वर अछि- ए ऐ ओ औ पाणिनिसँपूर्वक आचार्य एकरा सन्ध्यक्षर कहैत छलाह। लृ दीर्घ नहि होइत अछि आसन्ध्यक्षर ह्रस्व नहि होइत अछि। अ इ उ ऋ एहि सभक ह्रस्व, दीर्घ (आ ई ऊॠ) आ प्लुत (आ३ ई३ ऊ३ ॠ३) सभ मिला कऽ १२ वर्ण भेल। लृ क ह्रस्व आ प्लुतदू भेद अछि (लॄ३), तँ २ टा ई भेल। ए ऐ ओ औ ई चारू दीर्घ मिश्रित स्वर अछि आएहि चारूक प्लुत रूप सेहो (ए३ ऐ३ ओ३ औ३) होइत अछि, तँ ८ टा ई सेहो भेल। भऽगेल सभटा मिला कए २२ टा स्वर।
एहि सभटा २२ स्वरक वैदिक रूप तीन तरहकहोइत अछि, उदात्त, अनुदात्त आ स्वरित। ऊँच भाग जेना तालुसँ उत्पन्नअकारादि वर्ण उदात्त गुणक होइत अछि आ तेँ उदात्त कहल जाइत अछि। नीचाँभागसँ उत्पन्न स्वर अनुदात्त आ जाहि अकारादि स्वरक प्रथम भागक उच्चारणउदात्त आ दोसर भागक उच्चारण अनुदात्त रूपेँ होइत अछि से भेल स्वरित। स्वरकदू प्रकार आर अछि, सानुनासिक जेना अँ आ निरनुनासिक जेना अ। दत्तेननिर्वृत्तः कूपो दात्तः। दत्त नाम्ना पुरुष द्वारा विपाट्- ब्यास धारकउतरबरिया तटपर बनबाओल, एतए इनार भेल दात्त। अञ प्रत्यान्त भेलासँ ’दात्त’ आद्युदात्त भेल, अण् प्रत्यायान्त होइत तँ प्रत्यय स्वरसँ अन्तोदात्त होइत।रूपमे भेद नहि भेलोपर स्वरमे भेद अछि। एहिसँ सिद्ध भेल जे सामान्य कृषकवर्ग सेहो शब्दक सस्वर उच्चारण करैत छलाह। स्वरितकेँ दोसरो रूपमे बुझिसकैत छी- जेना एहिमे अन्तिम स्वरक तीव्र स्वरमे पुनरुच्चारण होइत अछि। आबव्यञ्जन पर आऊ। व्यञ्जन ४२ टा अछि। क् ख् ग् घ् ङ् च् छ् ज् झ्ञ् ट् ठ् ड् ढ् ण् त् थ् द् ध् न् प् फ् ब् भ् म् य् र् ल् व् श्ष् स् ह् य् व् ल् सानुनासिक सेहो होइत अछि, यँ वँ लँ आ निरुनासिकसेहो। एकर अतिरिक्त्त दू टा आर व्यञ्जन अछि- अनुस्वार आ विसर्जनीय वाविसर्ग। ई दुनूटा, स्वरक अनन्तर प्रयुक्त्त होइत अछि। विसर्जनीय मूलवर्ण नहि अछि, वरन् स् वा र् क विकार अछि। विसर्जनीय किछु ध्वनि भेद आकिछु रूपभेदसँ दू प्रकारक अछि- जिह्वामूलीय आ उपध्मानीय। जिह्वामूलीय मात्रक आ ख सँ पूर्व प्रयुक्त्त होइत अछि, दोसर मात्र प आ फ सँ पूर्व। अनुस्वार, विसर्जनीय, जिह्वामूलीय आ उपध्मानीयकेँ अयोगवाह कहल जाइत अछि। उपरोक्त्तवर्ण सभकेँ छोड़ि ४ टा आर वर्ण अछि, जकरा यम कहल गेल अछि। कुँ खुँ गुँघुँ (यथा- पलिक् क्नी, चख ख्न्नुतः, अग् ग्निः, घ् घ्नन्ति) पञ्चम वर्णआगाँ रहला पर पूर्व वर्ण सदृश जे वर्ण बीचमे उच्चारित होइत अछि से यम भेल। यमसेहो अयोगवाह होइत अछि। अ आ कवर्ग ह (असंयुक्त्त) आ विसर्जनीय कउच्चारण कण्ठमे होइत अछि। इ ई चवर्ग य श क उच्चारण तालुमे होइत अछि। ऋॠ टवर्ग र ष क उच्चारण मूर्धामे होइत अछि। लृ तवर्ग ल स क उच्चारणदाँतसँ होइत अछि। उ ऊ पवर्ग आ उपध्मानीय क उच्चारण ओष्ठसँ होइत अछि। वक उच्चारण उपरका दाँतसँ अधर ओष्ठक सहायतासँ होइत अछि। ए ऐ कउच्चारण कण्ठ आ तालुसँ होइत अछि। ओ औ क उच्चारण कण्ठ आ ओष्ठसँ होइतअछि। य र ल व अन्य व्यञ्जन जकाँ उच्चारणमे जिह्वाक अग्रादि भागताल्वादि स्थानकेँ पूर्णतया स्पर्श नहि करैत अछि। श् ष् स् ह् जकाँ एहिमेतालु आदि स्थानसँ घर्षण सेहो नहि होइत अछि। क सँ म धरि स्पर्श (वास्फोटक कारण जिह्वाक अग्र द्वारा वायु प्रवाह रोकि कऽ छोड़ल जाइत अछि) वर्णर सँ व अन्तःस्थ आ ष सँ ह घर्षक वर्ण भेल। सभ वर्गक पाँचम वर्णअनुनासिक कहबैत अछि कारण आन स्थान समान रहितो एकर सभक नासिकामे सेहोउच्चारण होइत अछि- उच्चारणमे वायु नासिका आ मुँह बाटे बहार होइत अछि। अनुस्वारआ यम क उच्चारण मात्र नासिकामे होइत अछि- आ ई सभ नासिक्य कहबैत अछि-कारण एहि सभमे मुखद्वार बन्द रहैत अछि आ नासिकासँ वायु बहार होइत अछि।अनुस्वारक स्थान पर न् वा म् क उच्चारण नहि होएबाक चाही। जखन हमरासभकेँ गप करबाक इच्छा होइत अछि, तखन संकल्पसँ जठराग्नि प्रेरित होइत अछि।नाभि लगक वायु वेगसँ उठैत मूर्धा धरि पहुँचि, जिह्वाक अग्रादि भाग द्वारानिरोध भेलाक अनन्तर मुखक तालु आदि भागसँ घर्षित होइत अछि आ तखन वर्णकउत्पत्ति होइत अछि। कम्पन भेलासँ वायु नादवान आ यैह गूँजित होइत पहुँचैतअछि मुँहमे आ ओकरा कहल जाइत अछि घोषवान, नादरहित भऽ पहुँचैत अछि श्वासमे आओकरा कहल जाइत अछि अघोषवान्। श्वास प्रकृतिक वर्ण भेल “अघोष” , आ नादप्रकृतिक भेल “घोषवान्”। जाहि वर्णक उत्पत्तिमे प्राणवायुक अल्पता होइत अछिसे अछि “अल्पप्राण” आ जकर उत्पत्तिमे प्राणवायुक बहुलता होइत अछि, से भेल “महाप्राण”। कचटतप क पहिल, तेसर आ पाँचम वर्ण भेल अल्पप्राण आ दोसर आचारिम वर्ण भेल महाप्राण। संगहि कचटतप क पहिल आ दोसर भेल अघोष आ तेसर, चारिम आ पाँचम भेल घोषवान्। य र ल व भेल अल्पप्राण घोष। श ष स भेल महाप्राणअघोष आ ह भेल महाप्राण घोष।स्वर होइछ अल्पप्राण, उदात्त, अनुदात्त आस्वरित।
छन्दोबद्ध रचना पद्य कहबैत अछि-अन्यथा ओ गद्य थीक। छन्द माने भेल एहन रचना जे आनन्द प्रदान करए । मुदा एहिसँ ई नहि बुझबाक चाही जे आजुक नव कविता गद्य कोटिक अछि कारण वेदक सावित्री-गायत्री मंत्र सेहो शिथिल/ उदार नियमक कारण, सावित्री मंत्र गायत्री छंद, मे परिगणित होइत अछि तकर चरचा नीचाँ जा कए होएत - जेना यदि अक्षर पूरा नहि भेल तँ एक आकि दू अक्षर प्रत्येक पादकेँ बढ़ा लेल जाइत अछि। य आ व केर संयुक्ताक्षरकेँ क्रमशः इ आ उ लगा कए अलग कएल जाइत अछि। जेना- वरेण्यम्=वरेणियम्
स्वः= सुवः।
आजुक नव कविताक संग हाइकू/ क्षणिका/ हैकूक लेल मैथिली भाषा आ भारतीय, संस्कृत आश्रित लिपि व्यवस्था सर्वाधिक उपयुक्त्त अछि। तमिल छोड़ि शेष सभटा दक्षिण आ समस्त उत्तर-पश्चिमी आ पूर्वी भारतीय लिपि आ देवनागरी लिपि मे वैह स्वर आ कचटतप व्यञ्जन विधान अछि, जाहिमे जे लिखल जाइत अछि सैह बाजल जाइत अछि। मुदा देवनागरीमे ह्रस्व “इ” एकर अपवाद अछि, ई लिखल जाइत अछि पहिने, मुदा बाजल जाइत अछि बादमे। मुदा मैथिलीमे ई अपवाद सेहो नहि अछि- यथा 'अछि' ई बाजल जाइत अछि अ ह्र्स्व 'इ' छ वा अ इ छ। दोसर उदाहरण लिअ- राति- रा इ त। तँ सिद्ध भेल जे हैकूक लेल मैथिली सर्वोत्तम भाषा अछि। एकटा आर उदाहरण लिअ। सन्धि संस्कृतक विशेषता अछि, मुदा की इंग्लिशमे संधि नहि अछि ? तँ ई की अछि - आइम गोइङ टूवार्ड्सदएन्ड। एकरा लिखल जाइत अछि- आइ एम गोइङ टूवार्ड्स द एन्ड। मुदा पाणिनि ध्वनि विज्ञानक आधार पर संधिक निअम बनओलन्हि, मुदा इंग्लिशमे लिखबा कालमे तँ संधिक पालन नहि होइत छै, आइ एम केँ ओना आइम फोनेटिकली लिखल जाइत अछि, मुदा बजबा काल एकर प्रयोग होइत अछि। मैथिलीमे सेहो यथासंभव विभक्त्ति शब्दसँ सटा कए लिखल आ बाजल जाइत अछि।
गायत्री, उष्णिक्, अनुष्टुप्, बृहती, पङ्क्ति, त्रिष्टुप् आ जगती। शेष ओकर भेद अछि, अतिछन्द आ विच्छन्द। एतए छन्दकेँ अक्षरसँ चिन्हल जाइत अछि। जे अक्षर पूरा नहि भेल तँ एक आकि दू अक्षर प्रत्येक पादमे बढ़ा लेल जाइत अछि। य आ व केर संयुक्ताक्षरकेँ क्रमशः इ आ उ लगा कए अलग कएल जाइत अछि। जेना-
वरेण्यम्=वरेणियम्
स्वः= सुवः
गुण आ वृद्धिकेँ अलग कए सेहो अक्षर पूर कए सकैत छी।
ए = अ + इ
ओ = अ + उ
ऐ = अ/आ + ए
औ = अ/आ + ओ
छन्दः शास्त्रमे प्रयुक्त ‘गुरु’ आ ‘लघु’ छंदक परिचय प्राप्त करू।
तेरह टा स्वर वर्णमे अ,इ,उ,ऋ,लृ ई पाँच ह्र्स्व आर आ,ई,ऊ,ऋ,ए.ऐ,ओ,औ, ई आठ दीर्घ स्वर अछि।
ई स्वर वर्ण जखन व्यंजन वर्णक संग जुड़ि जाइत अछि तँ ओकरासँ ‘गुणिताक्षर’ बनैत अछि।
क्+अ= क,
क्+आ=का ।
एक स्वर मात्रा आकि एक गुणिताक्षरकेँ एक ‘अक्षर’ कहल जाइत अछि। कोनो व्यंजन मात्रकेँ अक्षर नहि मानल जाइत अछि- जेना ‘अवाक्’ शब्दमे दू टा अक्षर अछि, अ, वा ।
१. सभटा ह्रस्व स्वर आ ह्रस्व युक्त गुणिताक्षर ‘लघु’ मानल जाइत अछि। एकरा ऊपर U लिखि एकर संकेत देल जाइत अछि।
२. सभटा दीर्घ स्वर आर दीर्घ स्वर युक्त गुणिताक्षर ‘गुरु’ मानल जाइत अछि, आ एकर संकेत अछि, ऊपरमे एकटा छोट -।
३. अनुस्वार किंवा विसर्गयुक्त सभ अक्षर गुरू मानल जाइत अछि।
४. कोनो अक्षरक बाद संयुक्ताक्षर किंवा व्यंजन मात्र रहलासँ ओहि अक्षरकेँ गुरु मानल जाइत अछि। जेना- अच्, सत्य। एहिमे अ आ स दुनू गुरु अछि।
स्वरक पूर्ण रूपसँ विचार सेहो ओहि युग सँ भेटैत अछि। स्थूल रीतिसँ ई विभक्त अछि:- १. उदात्त २. उदात्ततर ३. अनुदात्त ४. अनुदात्ततर ५. स्वरित ६. अनुदात्तानुरक्तस्वरित, ७. प्रचय (एकटा श्रुति-अनहत नाद जे बिना कोनो चीजक उत्पन्न होइत अछि, शेष सभटा अछि आहत नाद जे कोनो वस्तुसँ टकरओला पर उत्पन्न होइत अछि)।
१. उदात्त- जे अकारादि स्वर कण्ठादि स्थानमे ऊर्ध्व भागमे बाजल जाइत अछि। एकरा लेल कोनो चेन्ह नहि अछि। २. उदातात्तर- कण्ठादि अति ऊर्ध्व स्थानसँ बाजल जाइत अछि। ३. अनुदात्त- जे कण्ठादि स्थानमे अधोभागमे उच्चारित होइछ।नीचाँमे तीर्यक चेन्ह खचित कएल जाइछ। ४. अनुदातात्ततर- कण्ठादिसँ अत्यंत नीचाँ बाजल जाइत अछि। ५. स्वरित- जाहिमे अनुदात्त रहैत अछि किछु भाग, आ किछु रहैत अछि उदात्त। ऊपरमे ठाढ़ रेखा खेंचल जाइत अछि, एहिमे। ६. अनुदाक्तानुरक्तस्वरित- जाहिमे उदात्त, स्वरित किंवा दुनू बादमे होइछ, ई तीन प्रकारक होइछ। ७. प्रचय-स्वरितक बादक अनुदात्त रहलासँ अनाहत नाद प्रचयक,तानक उत्पत्ति होइत अछि।
१. पूर्वार्चिकमे क्रमसँ अग्नि, इन्द्र आ सोम पयमानकेँ संबोधित गीत अछि।तदुपरान्त आरण्यक काण्ड आ महानाम्नी आर्चिक अछि।आग्नेय, ऐन्द्र आ पायमान पर्वकेँ ग्रामगेयण आ पूर्वार्चिकक शेष भागकेँ आरण्यकगण सेहो कहल जाइछ। सम्मिलित रूपेँ एक प्रकृतिगण कहैत छी। २.उत्तरार्चिक: विकृति आ उत्तरगण सेहो कहैत छी। ग्रामगेयगण आ आरण्यकगणसँ मंत्र चुनि कय क्रमशः उहगण आ ऊह्यगण कहबैछ- तदन्तर प्रत्येक गण दशरात्र, संवत्सर, एकह, अहिन, प्रायश्चित आ क्षुद्र पर्वमे बाँटल जाइछ। पूर्वार्चिक मंत्रक लयकेँ स्मरण क’ उत्तरार्चिक केर द्विक, त्रिक, आ चतुष्टक आदि (२,३, आ ४ मंत्रक समूह) मे एहि लय सभक प्रयोग होइछ। अधिकांश त्रिक आदि प्रथम मंत्र पूर्वार्चिक होइत अछि, जकर लय पर पूरा सूक्त (त्रिक आदि) गाओल जाइछ।
उत्तरार्चिक उहागण आ उह्यगण प्रत्येक लयकेँ तीन बेर तीन प्रकारेँ पढ़ैछ। वैदिक कर्मकाण्डमे प्रस्ताव, प्रस्तोतर द्वारा, उद्गीत उदगातर द्वारा, प्रतिघार प्रतिहातर द्वारा, उपद्रव पुनः उदगातृ द्वारा आ निधान तीनू द्वारा मिलि कय गाओल जाइछ। प्रस्तावक पहिने हिंकार (हिं,हुं,हं) तीनू द्वारा आ ॐ उदगातृ द्वारा उदगीतक पहिने गाओल जाइछ। ई पाँच भक्त्ति भेल।
हाथक मुद्रा- हाथक मुद्रा १.१.औँठा(प्रथम आँगुर)-एक यव दूरी पर २.२. औँठा प्रथम आँगुरकेँ छुबैत ३.३. औँठा बीच आँगुरकेँ छुबैत ४.४. औँठा चारिम आँगुरकेँ छुबैत ५.५. औँठा पाँचम आँगुरकेँ छुबैत ६.११. छठम क्रुष्ट औँठा प्रथम आँगुरसँ दू यव दूरी पर ७.६. सातम अतिश्वर सामवेद ८.७. अभिगीत ऋग्वेद
ग्रामगेयगान- ग्राम आ सार्वजनिक स्थल पर गाओल जाइत छल। आरण्यक गेयगान- वन आ पवित्र स्थानमे गाओल जाइत छल।
ऊहगान- सोमयाग एवं विशेष धार्मिक अवसर पर। पूर्वार्चिकसँ संबंधित ग्रामगेयगान एहि विधिसँ। ऊह्यगान आकि रहस्यगान- वन आ पवित्र स्थान पर गाओल जाइत अछि। पूर्वार्चिकक आरण्यक गानसँ संबंध। नारदीय शिक्षामे सामगानक संबंधमे निर्देश:- १.स्वर-७ ग्राम-३ मूर्छना-२१ तान-४९
सात टा स्वर सा,रे,ग,म,प,ध,नि, आ तीन टा ग्राम-मध्य,मन्द,तीव्र। ७*३=२१ मूर्छना। सात स्वरक परस्पर मिश्रण ७*७=४९ तान।
ऋगवेदक प्रत्येक मंत्र गौतमक २ सामगान (पर्कक) आ काश्यपक १ सामगान (पर्कक) कारण तीन मंत्रक बराबर भऽ जाइत अछि। मैकडॉवेल इन्द्राग्नि, मित्रावरुणौ, इन्द्राविष्णु, अग्निषोमौ एहि सभकेँ युगलदेवता मानलन्हि अछि। मुदा युगलदेव अछि –विशेषण-विपर्यय।
वैदिक ऋषि स्वयंकेँ आ देवताकेँ सेहो कवि कहैत छथि। सम्पूर्ण वैदिक साहित्य एहि कवि चेतनाक वाङ्मय मूर्त्ति अछि। ओतए आध्यात्म चेतना, अधिदैवत्वमे उत्तीर्ण भेल अछि, एवम् ओकरा आधिभौतिक भाषामे रूप देल गेल अछि।
वैदिक (छन्दस् ) आ लौकिक संस्कृत (भाषा) क व्याकरण :
वैदिक आ लौकिक दुनू संस्कृतमे संज्ञा, सर्वनाम आ विशेषणक पुल्लिंग, स्त्रीलिंग आ नपुंसक लिंग, तीन वचन- एक, दू आ बहुवचन रहल, पुल्लिंग, स्त्रीलिंग आ नपुंसक लिंग लिंगक द्योतक नहि अछि, दारा- पुल्लिंग, कलत्र- नपुंसक लिंग आ भार्या- स्त्रीलिंग; मुदा तीनू पत्नीक पर्यायवाची अछि। तहिना ईश्वरः (पुल्लिंग), ब्रह्म (नपुंसक लिंग) आ चितिः (स्त्री लिंग) होइत अछि। संज्ञा, सर्वनाम आ विशेषणक आठटा कारक (विभक्ति) सेहो होइत अछि। दस गणक धातुक रूप परस्मैपदी (फल दोसराकेँ), आत्मनेपदी (फल अपनाकेँ) आ उभयपदी ई तीन तरहक होइत अछि। कर्तृ, कर्म आ भव ई तीन वाच्य आ बारह लकार (लट्, लिट्, लङ्, लुङ्, लुट्, लृट्, लोट्, विधिलिंङ्, आर्शीलिंङ्, लृङ्, लेट् आ लेङ् ) होइत अछि। लेट् आ लेङ् लकार लौकिक संस्कृत (भाषा) मे नहि होइत अछि।
संस्कृतमे तीनटा पुरुष- प्रथम (आन भाषाक अन्य पुरुष) , मध्यम आ उत्तम होइत अछि।उद्देश्य आ विधेय; कर्ता आ क्रिया; विशेष्य आ विशेषण आ संज्ञा आ सर्वनामक परस्पर गुण-समानता रहैत छै।
वैदिक संस्कृतमे गीतात्मक आ बलात्मक स्वराघात रहए मुदा लौकिक संस्कृतमे खाली बलात्मक स्वराघात रहि गेल। वैदिक उच्चारण उदात्त, अनुदात्त आ स्वरित (संगीतशास्त्रक आरोह, अवरोह आ सम सँ तुलना द्रष्टव्य) लौकिक उच्चारणमे खतम भऽ गेल।
वैदिक छन्दमे एक चरण, जकरा पाद कहैत छिऐ ओहि पादमे वर्णक गनती होइत अछि। छन्दमे गति (लय) आ यति (विराम) सेहो होइत अछि। ह्रस्व स्वर लघु होइत अछि, ह्रस्वक बाद संयुक्त वर्ण अएलासँ लघु स्वर गुरु स्वर भऽ जाइत अछि।


c: text/html

text:
मधुलता मिश्र
पटना । सीता क जन्म भूमि जनकपुर आ काठमांडू स्थित पशुपतिनाथ धामक दर्शन आब श्रद्धालु सब लेल आसान भ जाएत । पटना आ बोधगया से नेपालक जनकपुर धाम आ पशुपतिनाथक लेल सीधा सरकारी बस चलेबाक योजना अछि । नेपाल से बिहारक बीच जतेक स्थान अछि ओहि सब ठामक लेल बस सेवा शरू करवाक सहमति भेट गेल अछि ।
परिवहन विभाग दिस से पशुपतिनाथक लेल 6 टा परमिट जारी कैल गेल । बिहार सरकारक दिस से जारी परमिटक सड़क आ परिवहन मंत्री से स्वीकृत भेटला पर नेपाल सरकार से काउंटर हस्ताक्षर हैत । नेपाल सरकार सेहो एहि लेल परमिट जारी केलक । जों सब किछु ठीक ठाक रहल त उम्मीद अछि जे खरमासक बाद मुख्यमंत्री बस सेवाक उद्धघाटन करताह । नेपालक जनकपुर आ पशुपतिनाथक लेल फिलहाल 6टा परमिट जारी कैल गेल अछि । एहि मे बोधगया से पटना, मुज्जफरपुर, मोतिहारी, रकसोल होएत पशुपतिनाथक लेल परमिट जारी भेल अछि ।
पटना से मुजफ्फरपुर होएत जनकपुर लेल पांच टा परमिट स्वीकृत अछि । बोधगया से काठमांडू स्थित पशुपतिनाथ क दूरी लगभग पाँच सौ किलोमीटर अछि । दुनु जगह लेल वातानुकूलित बस चलाओल जायत । परिवहन निगम मे वातानुकूलित बसक किराया प्रत्येक किलोमीटर डेढ़ रुपैया अहि । एहि हिसाबे बोधगया से पशुपतिनाथक किराया 750 रुपया होएत तकर अनुमान अछि । जखनकि जनकपुर क लेल लगभग तीन सौ टका किराया होएत । परिवहन नगर क सूत्र स पता चलल जे बस सेवा शुरू भेला पर किराया तय होयत ।

robotstxt: allowed

filter: keep


text:
ऐना किएक ई की ?
हास्य कविता
एक्के कोइख सँ जनमल दुनू
बेटा के डाक्टरी इंजीनियरिंग कराऊ
मुदा बेटी के संस्कृते सँ मध्यमा कराऊ
एहेन बेईमानी ऐना किएक ई की ?
दूल्हा अहाँ गरम-गरम खीर खाऊ
अप्पन सुखलाहा देह के फुलाऊ
दुल्हिन भुखले सन्ठी जेंका सुखाऊ
ओकरा ने अहाँ सब पढाऊ-लिखाऊ ||
बेटी के पढ़ा लिखा के करब की ?
ओकरा त चूल्हे फूकै लेल कहैत छी
मुदा बेटा के पढ़ा लिखा के
दाम दिग्गर में रुपैया खूब गनबैत छी ||
हाय रे नारा लगौनिहार सभ
कागजी पन्ना पर बेटा बेटी एक समान
मुदा असलियत में बेटा तों स्कूल जो
बेटी तों भनसा-भात के कर ओरीयान ||
दुनू त अहींक संतान छी
फेर एहेन बेईमानी ई की?
बेटियों के पढ़ा लिखा मनूख बनाऊ
अहाँ ओकरो त शिक्षित प्रशिक्षित बनाऊ ||
बेटा के पढबय के खर्चा
अहाँ बेटीवाला सँ वसूल करैत छी
हाय रे दहेज़ लोभी दलाल
अहाँ के तैयो संतोख नहि भेल ई की ?
सामाजिक विकास लेल कही लेल "कारीगर"
मुदा अहाँ इ गप किएक नहि बुझहैत छी
समाज सँ पैघ अहाँक अप्पन स्वार्थ
एहेन जुलुम ऐना किएक ई की ?
रुपैया गनै सँ नीक त ई
जे बेटी के शिक्षित बनाऊ
नहि गनाब रुपैया आ नहि केकरो सँ गनायब
एखने सभ गोटे मिली सप्पत खाऊ ||
समाज आगू बढ़त त उन्नति होयत
ई गप अहाँ किएक नहि बुझहैत छी
आबो संकीर्ण सोच बदलू
एही सँ बेसी फरिछा के "कारीगर" कहत की ?


text:
जनकपुर. महिलासभक प्रमुख पावनि सामा चकेवा बुधक राति सम्पन्न भेल अछि. भाइसभद्वारा अपन ठेहुनपर सामाचकेवाकेँ फोड़लाक बाद छठिक खरना सँ शुरु भेल सामा चकेवा सम्पन्न भेल अछि.
सामाचकेवाकेँ समापनकेँ बाद सामाकेँ भसाओल गेल अछि. जनकपुरक गंगा सागरक पूर्वारी मोहारपर सामाकेँ भसाओन दृश्य देखए लायक छल. जनकपुरक कपिलेश्वरमे विशेष उत्सवे कएल गेल छल. कपिलेश्वरक हर्दिनाथ महादेवक फुलवारी आ रेलवे साइड लग अलग-अलग उत्सव कएल गेल छल. हर्दिनाथक फुलवारीमे मिथिला विहारी संकीर्तन युवा क्लब ५० फिटक चुगिला बनौने छल. ओहि चुगिलाककेँ बुधक राति झड़काओल गेल. धनुषाक घोड़घासमे सेहो ५ फिटक चुगिलाकेँ झड़काओल गेल अछि. एहन झड़काबएकेँ कार्यक्रम विभिन्न गाममे भेल अछि. भाइकेँ दीर्घायु केँ लेल बहिनसभद्वारा कएल जएबला ई पावनि मिथिलामे विशेष श्रद्धाक संग मनाओल जाइत अछि. (Report/Photo: सुजीत कुमार झा)


text:
आइफिल टावर
आइफिल टावर फ्रान्सक राजधानी पेरिसमे रहल एउटा फलाम टावर छी । एकर निर्माण सन् १८८७ सँ सन् १८८९ मे स्याम्प डी मार्समे सीन नदीक तट नेर पेरिसमे भेल छल । ई टावर विश्वमे उल्लेखनीय निर्माणसभ मध्यक एक छी आ फ्रान्सक संस्कृतिक प्रतिक हो ।[१] आइफिल टावरक रचना गुस्ताभ आइफिल द्वारा कल गेल अछि आ उनकर नाममे ई टावारक नामकरण कएल गेल अछि । आइफिल टावरक रचना सन् १८८९ कऽ विश्व मेलामे कएल गेल छल । जे समय ई टावरक निर्माण भेल छल त्यहि समय ई संसारक सबसँ अग्ल टावर रहल छल । आईके समयमे ई टावरक उचाईं ३२४ मीटर अछि, जे पारम्परिक ८१ तल्ले भवनक उचाईंक बराबर रहल अछि। ई टावर पर्यटकक लेल ३६५ दिन खुल्ला कएल अछि । ई टावर पर्यटकसभ द्वारा टिकट किन देखखैत अछि संसारक सबसँ अग्ल भवनक श्रेणीमे पहिल स्थानमे रहल अछि ।[२]
इतिहास[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ "The Eiffel Tower at a glance-Things to Remember", SETE (Official Tour Eiffel website), अभिगमन तिथि १ जनवरी २०१४।
- ↑ "The Eiffel Tower at a glance-Key Figures", SETE (Official Tour Eiffel website), अभिगमन तिथि १ जनवरी २०१४।


text:
गुरु गोविंद सिंह केर 350सम प्रकाश पर्वक शुकराना समारोह ल'के पटना शहर आओर आस-पास के क्षेत्रक प्रमुख गुरुद्वार तख्त श्री हरमंदिर जी साहिब, बाल लीला गुरुद्वारा, गुरु का बाग, कंगन घाट गुरुद्वारा, गाय घाट गुरुद्वारा, हांडी साहिब गुरुद्वारा आदि जगह पर उत्सव केर माहौल अछि। सभ गुरुद्वार क' आकर्षक ढंग सँ सजाओल गेल अछि। बाहर सँ पहुँचल सिख श्रद्धालु सभक ठहरबाक लेल टेंट सिटी केर निर्माण कायल गेल अछि।
बाईपास थाना लैह बनल टेंट सिटी मे 35,000 श्रद्धालु सभक ठहरबाक व्यवस्था कायल गेल अछि। गंगा नदी कात कंगन घाट पर सेहो सिख श्रद्धालु सभक ठहरबाक अतिरिक्त लंगर आओर 'गदका खेल' के सेहो व्यवस्था कायल गेल अछि। ऐहिक अलावा निजी स्थल, विद्यालय सभमे सेहो ठाकारबाक व्यवस्था कायल गेल अछि।


text:
मधुबनी। 11 जनवरी। अंधराठाढ़ी थाना क्षेत्रक मगरोना गाम स्थित शुबा लाल दयावती संस्कृत सह मध्य विद्यालय केर शिक्षक दिगम्बर झा उम्र लगभग 58 बरख केँ कैल्हि बुध दिनक सांझ गौड़ गाछी लग सँ अपहरण भ' गेल। ओतहि अपहरणकर्ता सभ किछु दिन पहिने हुनक परिजन सभसँ 25 लाख टाका फिरौतीक मांग केना छल। सूचना भेटते मौका पर पहुंचल अंधराठाढ़ी पुलिस दिगम्बर झा केँ जूता आओर साइकिल बरामद केलक।
एहि बाबत पीड़ित परिजन सभ एसपी सँ न्याय केर गुहार लगौलनि अछि।
प्राप्त खबैर केर मुताबिक दिगम्बर झा नवटोली पस्टन गाम निवासी अंधराठाढ़ी बाजार सँ सांझ घर जायत छलथि। रास्ता मे गौड़ गाछी लग अपराधी सभक द्वारा हुंकार अपहरण क' लेल गेल। ओतहि दिगम्बर झा मगरोना गांव स्थित शुबा लाल दयावती संस्कृत सह मध्य विद्यालय केँ शिक्षक सेहो छथि।
परिजन सभक मुताबिक 15 दिसम्बर आओर 5 जनवरी क' अपराधी सभक द्वारा हुनकर पुत्र संतोष झा केर दूरभाष पर बेर - बेर धमकी देल जे रहल छल। एहि बाबत ओ अंधराठाढ़ी थाना मे आवेदन सेहो देना रहथिन। हुनकर आवेदन केँ थाना गंभीरता सँ नहि लेलक। अपहरण केँ सुचना भेटते एसपी दीपक बरनवाल आओर एएसपी निधी रानी अंधराठाढ़ी थाना पहूंच मामला केँ छानबीन शरू क' देना अछि। एसपी दीपक बरनवाल कहलनि कि अंधराठाढ़ी थाना मे अपहरण केँ मुकदमा दर्ज कायल गेल अछि आओर मामलाक पड़ताल कायल जे रहल अछि, जल्दे आरोपी सभकेँ गिरफ्तार क' लेल जायत।


text:
(क) भाषा विन्यास आ शब्दावलीक दृष्टिकोण सँ ,
(ख) कथा-वस्तुक दृष्टिकोण सँ।
आब उपरलिखित दृष्टिकोण पर विचार करी:
भाषा विन्या स आ शब्दावलीक दृष्टिकोण सँ कथाकार बड्ड प्रशंसनीय कार्य केलन्हि अछि। प्रकाशक सेहो एहि तरहक रचनाकेँ प्रकाशित कए एक नीक परम्पहराक प्रारम्भी केलन्हि अछि।
मैथिली भाषाक सब सँ पैघ समस्या , हमरा एकटा मानवविज्ञानक छात्र हेबाक नाते, ई बुझना जाइत अछि जे जखन ई भाषा लिखल जाइत अछि तँ किछु तथाकथित संस्कृातनिष्ठज ब्राह्मण एवं कायस्थत लोकनिक हाथक खेलौना बनि रहि जाइत अछि। अनेरे संस्कृतक शब्द केँ घुसा-घुसा भाषाकेँ दुरूह बना देल जाइत अछि। छोट जाति, एवं सर्वहाराक शब्दब, विन्यांस, व्यनवहार आदि केँ नजरअंदाज कऽ देल जाइत छैक। सही अर्थमे भाषा माटिक सुगन्ध, आ लोक परम्पवरासँ दूर भऽ जाइत अछि। सर्वहारा वर्गसँ कटि जाइत अछि। एहिना स्थितिमे छोट जाति, स्त्रीोगण आदि अपना-आप केँ भाषाक तागसँ बान्हिल नहि बुझैत छथि। भाषाक प्रति लोकक सिनेह कम भऽ जाइत छन्हि। बाजब धरि तँ ठीक परन्तु् पढ़ब आ लिखब परमपरासँ ई लोकनि अपन नाता समाप्त। कऽ लैत छथि।
मैथिली भाषाक समस्या केवल जाति अथवा समुदाय मात्रसँ नहि छैक। विभिन्नभ सांस्कृनतिक एवं भौगोलिक क्षेत्रक हिसाबे सेहो लोक भाषाकेँ ऊँच-नीच बुझैत छथि। सौराठ (मधुबनी) एवं सौराठ गामक चारु दिशामे पाँच कोस धरिमे उच्चत वर्गक लोकक द्वारा प्रयुक्तं मैथिलीकेँ सर्वाधिक नीक मैथिली , पुन: समस्तीछपुर सँ कनीक दक्षिण दिस आगू गेलाक बाद प्रयुक्तश मैथिलीकेँ निम्नँ श्रेणीक मैथिली बुझल जाइत अछि। दक्षिणमे जे मैथिली बाजल जाइत अछि, तकरा पंचकोसिला लोकनि दछिनाहा , पूबमे व्युवहरित मैथिलीकेँ पुवहा एवं पच्छिम, विशेष रूपसँ सीतामढ़ीमे प्रयुक्त मैथिलीकेँ पछिमाहा भाषा कहि ओकर अपमान करैत छथि।
एहि सभ कारणसँ कुजरा मुसलमान, तेली, सूरी, यादब, बनिया, कोइरी, धानुख आदि अपना आपकेँ मैथिली भाषाक बाजय वला नहि बुझैत छथि। दक्षिण, पच्छिम केर लोककेँ एहन बुझाइ छनि जेना ई लोकनि भाषाक मुख्याधारासँ अलग-थलग होथि। लोकविद्या अथवा फॉकलोर एतेक सम्पयन्नोा होइतो एहि क्षेत्रमे बहुत नीक स्थाेन बनाबयमे मिथिला एखन धरि असमर्थ रहल अछि।
नामकरणक उदाहरण जे ली तँ बुझायत जेना ब्राह्मण एवं कायस्थ् लोकनि संस्कृथतनिष्ठउ नामक प्रयोग करबाक पूरा ठेका लऽ लेने छथि। जरवन कि पंजाबी भाषाक उदाहरण बहुत उल्टा अछि। पंजाबी भाषामे नाम आदि, लोक एवं सामान्यर जनमानस केर हिसाबसँ निर्धारित होइत अछि। गुरु ग्रन्थधसाहेबकेँ एखनहुँ धरि गुरग्रन्थ साहेब, कहल जाइत अछि। स्मररण आइयो सिमरन थीक। फॉकलोर जाग्रत छैक। एकर परिणाम ई होइत छैक जे की स्त्रीण, की पुरुष, की छोट, की पैघ सभ जातिक लोक अपना आपकेँ भाषा, संस्काषर आ संस्कृकतिसँ जुड़ल बुझैत अछि। सब भाषाकेँ अपन हृदयसँ सटेने रहैत अछि।
अतेक सम्प न्नह फॉकलोर रहितहुँ, मिथिलाक फॉकलोरपर किछु विशेष कार्य नहि भऽ सकल अछि। सुभाषजीक कथा-संग्रह एक उल्लेाखनीय कदम थीक। एक तँ सुभाष जी पंचकोसिया नहि छथि आ दोसर ओ ब्राह्मण अथवा कर्ण कायस्थ सेहो नहि छथि। से अपन परिवेशक प्रयुक्त शब्द , वाक्य , परम्प रा, नाम आदिक वेवाक वर्णन कयलन्हि अछि। किताबक सब पन्ना पढ़ि लेलाक बाद अपन ठेठ गाम, गामक परम्पिरा, लोक परिवेश इत्या दि स्मनरण होबय लागत। लोकमे प्रयुक्तप खांटी देसी नाम जेना कि मुनिया, कुसेसर, उपिया, बिहारी, बौकू, सिबननन, रामसरन, रघुनी, नट्टा, नथुनी, बैजनाथ, सकुन आदि पाठककेँ एकाएक गामक ठेठ परिवेशमे मानसिक रूपसँ लऽ जाइत अछि। भाषा सेहो अग्गबब देसी। कुनो बनाबटीपन नहि। जेना सुभाषजी क्षेत्रक लोक बजैत अछि, तहिना ई लिखलन्हि अछि।
एहि तरहक यथार्थवादी परम्पभराक प्रारम्भ, केलासँ मैथिली साहित्यछ सम्पान्ने हैत। वेराइटी बनतैक। पाठकक संख्याप बढ़त। अनेरे संस्कृमतनिष्ठ बनि जेबाक कारण मैथिलीक पाठकक संख्याप लगभग शून्यम जकाँ अछि। स्थिति ई अछि जे लेखक एवं कवि लोकनि स्वभयं किताब छपा मुफ्त बाँटैत छथि। तैयो कियोक पढ़यबला नहि। वेबवर्ल्ड क विकास हेमाक कारणेँ किछु प्रवासी एवं मिथिलासँ बाहर रहनिहार मैथिल आब आइ काल्हि किछु सामग्रीकेँ सर्फ कय देखि लैत छथि। हालांकि इहो लोकनि सब सामग्री मैथिलीमे लिखल पढ़ैत नहि छथि। हिनका सबमे अधिकाधिक लोक अपन कथ्य अंग्रेजीमे व्यखक्त करैत छथि।
सुभाषजी जकाँ अगर आरो लेखक, कवि इत्याेदि आगाँ आबथि तँ यथार्थवादी परम्पजरा समृद्ध हैत। मैथिलीमे नव-नव शब्दा वली विकसित हैत। सब क्षेत्र, सम्प्रीदाय, जाति, वर्गक लोक मैथिलीक संग सिनेह करताह। मैथिली पढ़बाक प्रति जाग्रत हेताह। कोसी, कमला, जीबछ, करेत, गंडक, बूढ़ी गंडक आ गंगाक बीच संगम हैत। मैथिली किछु विशेष केर हाथक खेलौनासँ ऊपर उठि सर्वहाराक भाषा बनत।
आब सुभाषजीक कथा-संग्रहक कथा-वस्तुो पर कनी विचार करब जरूरी। कथा-वस्तुाक दृष्टियें सेहो लेखक अपन परिवेशसँ बान्हरल छथि। कथा सभमे लेखककेँ परम्पसराक नीक तत्वक प्रति सिनेह, पाखण्डबक प्रति विद्रोह, एक निम्नल-मध्यकम वर्गक बेरोजगार शिक्षित युवक केर फ्रर्स्टेिशन, एक युवकक सुन्द र नायिकाक प्रति आकर्षण, कोसीक कहर, गाममे परिवर्तन केर प्रवाह, गामक समस्याँ, यात्रा-वृतान्तो, मोनक अन्तःवद्वन्द, सुन्दसरता आ सुन्दधरताक प्रति मृगतृष्णा आदिक मनोवैज्ञानिक आ सहज वर्णन भेटत।
‘‘बनैत बिगड़ैत’’ कथामे माए-बापक मनोदशा, जकर संतान बाहर रहैत छैक, नीक वर्णन कएल गेल छैक। कथाक मुख्य्पात्र माला टाँहि-टाहि करैत कौवाक आवाजसँ डरैत अछि। ओकरा हकार दैत उड़बै चाहैत छैक। लेकिन ‘‘टोकारा आ थपड़ी सँ नै उड़ै छै तऽ माला कार कौवा के सरापय लागै छै — “बज्जटर खसौ, भागबो ने करै छै”।
परदेसमे रहि रहल संतान सबहिक प्रति मालाक मनोदशा लेखक किछु ऐना लिखैत छथि:
कौका कखनियें सँ ने काँव-काँव के टाहि लगेने छै। कौवाक टाहि सँ मालाक कलेजा धक सिन उठै छै। संतान सब परदेस रहै छै। नै जानि ककरा की भेलैक! ने चिट्ठी-पतरी दै छै, ने कहियो खोज-पुछारि करै छै। कते दिन भऽ गेलै। कुशल समाचार लय जी औनाइत रहै छै। लेकिन ओकरा सब लेखे धन सन। माय-बाप मरलै की जीलै तै सँ कोनो मतलब नै।
“हे भगवान, तूही रच्छा करिहबु। हाह। हाह।”—
माला कौवा संगे मनक शंका आ बलाय भगाबय चाहै छै।”
आ मालाक बात पर हमरा जनैत लेखक सत्तोंक माध्य मसँ अपन विस्म य व्याक्तब करैत छथि। मायक मनोविज्ञानक तहमे जयबाक प्रयत्ने करैत छथि:
माला सब बेर अहिना करै छै। सत्तो लाख बुझेलक बात जाइते नै छै। कतेक मामला मे तऽ सत्तो टोकितो नहि छैक। कोय परदेस जाय लागल तऽ माला लोटा मे पानि भरि देहरी पर राखि देलक। जाय काल कोय छीक देलक तऽ गेनिहार केँ कनी काल रोकने रहल। अइ सब सँ माला केँ संतोख होइ छै, तै सन्तोंि नै टोकै छै। ओकरा होइ छै टोकला सँ की फैदा ? ई सब तऽ मालाक खूनमे मिल गेल छै। संस्काटर बनि गेल छै।
सन्तो्केँ छगुन्ताक होइ छै। यैह माला कहियो अपन बेटा–पुतौह आ पोती सँ तंग भऽ कऽ चाहैत रहै जे ओ सब कखैन ने चैल जाय । रटना लागल रहै जे मोटरी नीक, बच्चा नै नीक। सैह माला अखैन संतान खातिर कते चिंतित छै।”
अही तरहें अपन खिस्साब ‘कनियाँ-पुतरा’ मे लेखक ट्रेनमे ठाढि़ एक बारह बर्षक लड़की आ लड़कीक निश्छल व्यखवहारसँ आत्मविभोर भय, लड़की सँ एहन सम्बकन्ध़ बना लैत छथि जेना जो लड़कीक भाय अथवा पिता होथि। ट्रेनक व भीर भरल बोगीमे ठाढि़ लड़कीक छाती जखन कथाक सुत्रधारक हाथ सँ सटैत छैक तँ लड़कीक निर्विकार मुद्रासँ एना बुझना जाइत छैक जेना ‘ ऊ ककरो आन संगे नै, बाप-दादा या भाय-बहीन सँ सटल हो।’
लड़कीक भविष्यपर लेखक द्रवित होइत सूत्रधारक माध्य मसँ सोचय लगैत छथि : “ओकर जोबन फुइट रहल छै। ओकरा दिस ताकैत हम कल्पोना कऽ रहल छी। अइ लड़कीक अनमोल जोबनक की हेतै? सीता बनत की दरोपदी ? ओकरा के बचेतै ? हमरा राबन आ दुरजोधनक आशंका धेरने जा रहल ऐछ।”
‘ओ लड़की’ नामक कथामे सुभाष बाबू निम्न वर्गीय दब्बूडपनीक मनोदशाक वर्णन करैत छथि। जखन एक आधुनिका अपन हाथक ऐँठ पात्र नवीनकेँ थमाबय चाहैत छैक, तँ सूत्रधार बाजि उठैत अछि:
“सवाल खतम होइते नवीनक नजरि लड़कीक चेहरा सँ उतरि के ओकर हाथक कप पर चलि गेलै आ ओ अपमान सँ तिलमिला गेल। ओकरा भीतर क्रोध आ धृणाक धधरा उठलै। की ओ ओहि दुनूक अँइठ कप ल’ जायत ? लड़कीक नेत बुझिते ओ जवाब देलकै — ‘नो’। ओकर आवाज बहुत तेज आ कड़ा रहै आ मुँह लाल भ’ गेल रहै। ओकरा ओहि बातक खौंझ हुअए लगलै जे ओकर जवाब एहन गुलगुल आ पिलपिल किए भ’ गेलै। ओ कियैक नहिं कहि सकलै -हाउ डिड यू डेयर?’ तोहर ई मजाल ! मुदा ओ कहि नहिं सकलै। साइत निम्नवर्गीय दब्बूेपनी आ संस्काुर ओकरा रोकि लेलकै।”
- डॉo कैलाश कुमार मिश्र
(कैलाश जी इन्दिरा गाँधी राष्ट्रीय कला केन्द्रमे स्कॉलर छथि आ कतेक प्रदेशमे मानवशास्त्रीय फील्डवर्कक क्रममे घूमल छथि। फॉक म्युजिक ऑफ मिथिलापर पी. एच.डी. छथि आ मिथिला चित्रकलापर हिनकर आलेख एहि विषयपर सभसँ नीक प्रबन्ध मानल जाइत अछि।)


text:
पटना । फेमिना मिस इंडिया 2017 लेल आयोजित फाइनल ऑडिशन मे बिहार सं तीन गोट लड़की केर चयन कैल गेल अछि । जानकारी अनुसार पटनाक पीएनएम मॉल मे शुक्रदिन मिस इंडिया लेल ऑडिशन आयोजित कैल गेल । फेमिना मिस इंडिया लेल राज्य भरिक छह गोट प्रतिभागी चयनित कयल गेलीह । एहि मे सं तीन गोट प्रतिभागीक चयन फाइनल लेल कैल गेल अछि । रैंप वाक, डांस आ कतेको तरहक प्रश्नक माध्यमे प्रतिभागी लोकिनक क्षमताक आंकलन कैल गेल । ऑडिशनक अंत मे दानापुरक तनुश्री कए फर्स्ट, समस्तीपुरक नेहा सेंकेंड आ केन्द्रीय विद्यालयक प्रियंकाक चयन तेसर प्रतिभागीक रूप मे कैल गेल अछि । कहल जा रहल अछि जे जजक रूप मे फिल्म डायरेक्टर विशाल वर्मा उपस्थित छलथि ।
चयनक उपरांत तीनू प्रतिभागी कहलिन जे ओ लोकिन बिहारक प्रतिनिधत्व करैत विजयी प्राप्त करबाक भरिसक प्रयास करतीह । मिथिलाक बेटी नेहा इ समाद सं गप करबाक क्रम मे कहलक जे चयन हेबाक प्रसन्नता अछि, मुदा आगा कंपीटिशन आर टफ होयत । एहि लेल पूरा तैयारी करबाक अछि।


text:
"Hum Biyaah Nahi Karab" : Maithili Short Film With Social Relevance
मैथिलि सिनेमाक इतिहासमे लघु फ़िल्मक अपन
महत्व अछि। मैथिलीमे पूर्ण फ़ीचर फ़िल्म, विडियो फ़िल्म के संग संग लघु आ
डॉक्यूमेन्टरी फ़िल्मक निर्माण सदति होयत रहल अछि। राष्ट्रीय ओ अन्तर्राष्ट्रीय फ़लक
पर मिथिला, मैथिल आ मैथिली सिनेमाक पहिचान बनबैमे लघु आ डॉक्यूमेन्टरी फ़िल्मक
योगदान उल्लेख़नीय अछि। बहुप्रशंसित फ़िल्म “रक्त तिलक” , " कमला", “नैना जोगिन”, "अफ़वाह"क बाद,
मैथिलीक बहुचर्चित फ़िल्म” मुखिया जी” आ “ प्राइड ऑफ़ मिथिला”क युवा निर्देशक विकास झा अपन
एकटा आओर लघु फ़िल्म “ हम बियाह नइ करब” ल’ क’ आबि रहल छैथ।
"सेव द चिल्ड्रन"के सहयोगमे रेड क्रॉस सोसाइटी,
नेपाल जिला सिरहाके लेल बनल लघु फ़िल्म 'हम बियाह नहिं करब” बाल विवाह पर आधारित अछि । 30 मिनट अवधिक एहि फ़िल्मक पूरा शूटिंग
सम्पूर्ण जनकपुर धाममे सम्पन्न भेल। मिथिला नाट्य कला परिषद् (MINAP) के वरिष्ठ कलाकार द्वारा अभिनित एहि
फिल्ममे संगीत देने
छैथ मल्लिक बंधु सुनील आ प्रवेश जी । फिल्मक
निर्माण प्रख्यात गायक ओ संगीतकार
सुनील मल्लिक जीक अपन प्रोडक्शन हाउस नवरस प्र लिमिटेड द्वारा कएल गेल अछि।
निर्देशक विकास झा निर्देशनक
अतिरिक्त फिल्मक लेखन आ संपादन
कएने छैथ। हुनका संगे उदीयमान युवा निर्देशक अभिनव झा सेहो लेखन आ
छायांकन में एहि प्रोजेक्ट पर
सक्रियरुपे कार्यरत छलाह । राकेश मंडल , अमीषा दत्त, गंगा
कान्त झा, अनीता मंडल, रविंदर झा,
रामनारायण ठाकुर, विष्णु कान्त मिश्र.
मदन ठाकुर, अनिल झा, प्रमेश झा,
ज्योति झा, प्रकाश झा आदि किछु प्रमुख कलाकार छैथ जिनक अभिनय
कला आ क्षमता प्रशंसनीय अछि। आशा अछि "हम बियाह नै करब" मैथिली सिनेमाक दशा ओ दिशामे मीलक पाथर
साबित होयत ।
हम बियाह नहिं करब- Maithili Short Film Teaser


text:
सोह्र श्राद्ध
चन्द्रमान-अनुसार आश्विन कृष्ण पक्षके पितृपक्ष वा सामान्य बोलीचालीक भाषामे सोह्र श्राद्ध कहल जाइत अछी। एक पक्षमे १५ तिथि होएतो भी भाद्र शुक्लपूर्णिमासँ आश्विन औँसी(जमरे औंसी)धरि १६ तिथिमे श्राद्ध करैसँ ई समयमे करैके श्राद्धके सोह्र श्राद्ध कहल गेल अछी। कोई कोई सोह्र दिनक गणना करैत आश्विन कृष्णपक्ष प्रतिपदासँ आश्विन शुक्ल प्रतिपदा मातामह श्राद्धधरिके सोह्र दिनके लैत अछी। एकरा पार्वण श्राद्ध सेहो कहल जाइत अछी। आश्विन कृष्णपक्षमे करैवाला श्राद्धके महिमा विभिन्न पौराणिक ग्रन्थमे समेत बताएल गेल अछी । आश्विन महिनाके कृष्ण पक्ष पितृसभक तृप्त करैके समय छी, ताही लेल एकरा पितृपक्ष कहल जाइत अछी। एक पक्षमे १५ दिन होएत अछी मुद्दा अखन करैवाला श्राद्धके कियाक लेल सोह्र श्राद्ध कहल गेल कहिक जिज्ञासा उउठि सकैत अछी। खासकरि आश्विन कृष्ण प्रतिपदा तिथिसँ औंशीधरि १५ दिन आ भाद्र शुक्ल पूणिर्माके एक तिथि जोडि जम्मा सोह्र दिनके समयके सोह्रश्राद्ध कहल गेल अछी।
विषय सूचीसभ
दन्त्य कथा[सम्पादन करी]
महत्व[सम्पादन करी]
श्रद्धाके ३ नियमसभ[सम्पादन करी]
कखन आ कहाँ[सम्पादन करी]
के आ किनका लेल[सम्पादन करी]
खाद्य[सम्पादन करी]
श्रद्धाक संस्कार[सम्पादन करी]
अन्य प्रथासभ[सम्पादन करी]
- ↑ "2016 Shraddha Days", Drik Panchang।


text:
दरभंगा, मधुबनी में बाढ़
अखन बरसात शुरूए भेल अ कि दरभंगा... मधुबनी में बाढ़िक हालात बनि गेल अछि. पूरा टाउन में पानि भरि गेल छै. बाइढ़क हाल छै. कई ठाम तs घर में पानि सेहो घुसि गेल अछि. शहर में चलनाय मुश्किल भs गेल छै. दरभंगा... मधुबनी के ज्यादातर इलाका में पानि भरल छै. दरभंगा में कादिराबाद सं लsक कटहलबाड़ी... बाकरगंज..लहेरियासराय आओर मधुबनी में गिलेशन बाजार... गदियानी... मिलन टाकीज सं गांधी चौक... महादेव मंदिर रोड... लहेरियागंज रोड सभ ठाम पानि भरला सं लोक के चलनाय फिरनाय दूभर भs गेल अछि. बाटा चौक के हाल तs आओर खराब अछि . चारु कात कादो पानि नजर आबैत अछि. लोक बेसि जरूरी काज पड़ले पर घर सं निकलैत छथि. अखने ई हाल अछि तs बाढ़िक समय में कि होएत अंदाजा लगा सकैत छी? ओना दरभंगा के प्रमंडलीय आयुक्त डॉ दीपक प्रसाद शहर के बाढि आओर जलजमाव सं बचाबय के लेल कार्य योजना पर काज शुरू करय के कहलथिन्ह अ. संगहि संग शहर के सुरक्षा तटबंध पर सेहो नजर राखय के आदेश देलथिन्ह अ.


text:
ओना तऽ गाम में रहला पर बहुत रास भोज पैठ लागल हँ, मुदा जेकर हम वर्णन करै के लेल आतुर छी से ओनाही अखनि धर हमर मोन में तहियाएल अछि। तऽ चलु, हम परत दर परत एकरा खोलने चलैत छी आ अहाँ एकरा अप्पन मोन में तहिएने जाउ।
बघांत गाम में कियो वृद्ध सज्जन के देहावसान भऽ गेल। गँवारी भोजक न्योत देल गेल। हमरो गाम के हकार पड़ल छल से घर से किनकौ न्योत पुरनाई तऽ आवश्यक छलैक। भदैया लादने छलैक आ राति में भोज में जाय के योजना बनल। तय भेल जे गाम सँ चारि पाँच आदमी तऽ जेबाक चाही। से हम, हमर बाबूजी, मदन काका तैयार भेलियेक। जाय सऽ पहिने एकटा खवास सेहो चाही छल जे लालटेन आ लाठी (कुक्कुर सभ के खिहारे के लेल) लऽ के संग चलैत। बाबूजी रामप्रसाद के शोर पारि भोजक बात कहलखिन। ओ झट दऽ तैयार भऽ गेल। एहनो मौका कहुँ छोड़ै बला छलै। बड बेस, हम सभ अन्हार भेला के उपरान्त चलि देलियेक।
आब आगाँ के हाल सुनु। हमर गाम सऽ बधांत करीब एक कोस (तीन किमी) छल। आ गाम जाय के रास्ता बाध भऽ के जायत छल। सौसें दिन पानि पड़ल छलैक से हम सभ प्लास्टिक बला पनही (चप्पल) पहिर विदा भेलियेक। रामप्रसाद कनेक झक्खा के चलैत छल आ ताहि पर से पिछड़। तैं ओ आड़ि छोड़ि खेत में आड़िक काते कात हमरा सभ के लालटेन दिखाबैत लाठी रोपि रोपि चलऽ लागल। कुक्कुर तऽ नहि मुदा झींगुर सभक कीर्तन शुरु भऽ गेल छलैक। खसैत पिछड़ैत केहुना ठाम पर पहुँचलहुँ।
भोजक श्रीगणेश भऽ चुकल छल। अगिला बेर में हमहुँ सभ बैसे गेलहुँ। पात भिंजा के चूड़ा देल गेल। ताही पर धातृक, आमक, उसनल आलूक, तीसी आदि के दस रंग अँचार पड़ल। ओकर बाद आयल दही के बारीक जे एही कला में पारंगत बुझना जायत छलाह। ठेहुन पर दहीक तौला राखि, केहुनी तक हाथ तौला में दऽ के जे ढार दैत छलाह तऽ बुझु जे गंगा के प्रवाह सन पात पर पड़ैत छल। मोन मोहु मोहु भऽ गेल। जेहने बारीक, तेहने खवैया। दही पात पर खसैत देरी कि चट दन विला जाय। एतेक कष्ट उठा के भोज में एनाय सार्थक बुझायल। चूड़ा के छोड़ि दही पर हमर सभक विशेष कृपा भेल। तौला पर तौला खतम होइत गेल। हम सभ पेट सऽ तृप्त भऽ गेल छलियेक। तैयो मोन के तृप्ति में देर छल। फेर नवका तौला बहार कयल गेल। मदन काका बारीक के शोर करैत कहलखिन कि हुनके से नवका तौला दही के शुरुआत कयल जाय जाहि सँ छल्हिगर दही हुनका भेंटौ। बारीक महोदय हुनके से नवका तौला एहि बेर शुरू केलैथ। पात पर ठोसगर छल्हिगर दही खसल। ओहि में बथुआ के झुर्री जेकां किछ अस्पष्ट दृष्टिगोचर भेल। बुझायल जे कोनो तरह के अँचार फेंटा गेल छैक दहीक संग। अन्हार में कनेक शंका भेला पर मदन काका रामप्रसाद के लालटेन हुनका पात दिश करै लेल कहलथिन। एतबा सुनि कियौ भलमानुष अपन चोरबत्ती (टार्च) मदन काका के पात दिश लेसलखिन। ओहि प्रकाश में जे देखै छी तऽ एकटा बिछौती (छिपकली) मरल पड़ल अछि। मदन काका तामशे पित्त भऽ गेलखिन। भोज वाली बात आ ताहि सऽ जुड़ल घरवैया के प्रतिष्ठा। सभ गोटे मदन काका से हल्ला नहि करै के लेल खुशामद करै लगलाह। धर फर कऽ के जिनका जिनका ओही तौला सऽ दही देल गेल छल हुनका नव पात लगाओल गेल। हम मदन चाचा के बगले में छलहुँ आ छाली कटला के बाद दही हमरे में पड़ल छल। हमरो नव पात भेटल पर कि हिम्मत जे ओ दृश्य देखला के बाद किछु मुँह में जाय। चुपचाप उठैत गेलहुँ आ विदा भेलहुँ।
ओकरा बाद हमरा ध्यान नहि अछि जे फेर कहियो दही-चूड़ा-चीनी के भोज खेने हेबैक। पर जे किछ कहु, घर में अखनो धरि दही-चूड़ा-चीनी हमर प्रिय भोजन थिक।


text:
रौतहट जिला
रौतहट नेपालक मध्यमाञ्चल विकास क्षेत्र, नारायणी अञ्चलक दक्षिणपूर्वी तराई क्षेत्रमे अवस्थित जिला छी । ई जिलाक पूर्वमे सर्लाही, पश्चिममे बारा, उत्तरमे मकवानपुर आ दक्षिणमे भारतक बिहार राज्यक सितामढी आ पूर्वी चम्पारण जिला पडएत अछि । समुद्र सतहसँ १२२ मिटरसँ २४४ मिटरधरिक उचाईमे अवस्थित रौतहट जिलाक क्षेत्रफल १,१२६ वर्ग किलोमिटर (१०३७०९ हेक्टर) अछि।)[२]। रौतहट जिलाक सदरमुकाम गौर छी ।
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ "भौगोलिक अवस्थिति", जिविस रौतहट, अभिगमन तिथि २०११-०७-२४।
बाह्य जडीसभ[सम्पादन करी]


text:
मैथिली
नाट्य संस्था मिथियात्रिक झंकार,
कोलकाता द्वारा 19 जनवरी 2014कें कला कुंज, कला
मंदिर में श्री सुशील झा द्वारा लिखित आ श्री शंभूनाथ
मिश्रा द्वारा निर्देशित महान एतिहासिक मैथिली नाटक “ भामती”क मंचन कएल गेल। नाटकक मंचनसं पहिने एहि अवसर पर आयोजित सम्मान समारोहमे
लब्ध प्रतिष्ठित लेखक आ “भामति” केर
नाट्यकार श्री सुशील जाकें स्व डॉ अशर्फ़ी झा अमरेश स्मृति मातॄभाषा संवर्धन सम्मान
2014सं सम्मानित भेला।श्री सुशील झाकें स्व डॉ अशर्फ़ी झा अमरेश स्मृति मातॄभाषा
संवर्धन सम्मान 2014सं सम्मानित भेला। डारवेफ़ (डॉ अशर्फ़ी झा अमरेश वेलफ़ेयर
ऎजुकेशनल फ़ाउन्डेशन)क चेयरमेन प्रो शंकर झा द्वारा श्री सुशील झाकें 11001/- टकाक
नगद सम्मान राशिक संग प्रशस्ति पत्र प्रदान कएल गेल। ई सम्मान मातॄभाषा आ साहित्यक
क्षेत्रमे उत्कृष्ट योगदानक लेल प्रति वर्ष प्रदान कएल जायत अछि। पछिला बर्ख
बरिष्ठ साहित्यकार श्री गुणनाथ झाकें प्रदान कएल गेल छल। कार्यक्रमक अन्तमे
मिथियात्रिक-झंकारक सचिव रंगकर्मी श्री संजय ठाकुर सांगठनिक प्रतिवेदन पढि संस्थाक
गतिविधि आ उपलब्धिपर इजोत देला। मंचक संचालन कयलनि श्री भास्कर झा ।
माननीया
पूर्व सांसद आ हिन्दी विभागक पूर्व अध्यक्षा डॉ चन्द्रकला पाण्डेय द्वारा भामती के
मंचनक उदघाटन समारोहक उदघाटन कएल गेल। एहि अवसर पर मुख्य अतिथिक रुपमे श्री एसके
दास, सीमा शुल्क
आयुक्त (पोर्ट) आ विशिष्ट अतिथिक रुपमे श्री विश्वंभर
नेवर , निर्देशक, ताजा टीवी आ प्रधान
संपादक हिन्दी दैनिक “ छपए- छपते” उपस्थिति
छलैथ ।
मिथिलाक
इतिहासक पृष्ठभूमिक आधार पर भामती ठाढी गाम निवासी पं वाचस्पति मिश्रक धर्मपत्नी
छलीह। भामती नाटक जनश्रुति कथा पर आधारित अछि। ध्यातव्य अछि जे ई कथा मात्र भामतीक
महान त्याग, तपस्या
आ चरित्र पर आधारित अछि,जेकर चर्च मिथिले धरि नहिं, अपितु समस्त भारत वर्षमे प्रसिद्ध अछि। भामती प्रतीक थीक मिथिलाक नारीक। मिथिलाक
नारी माने भेल एकटा एहन प्रकाशकीय आभा जाहि आलोकमे सम्पूर्ण भारतीय नारीत्व प्रकाशित
होयत अछि। ओना आदिकालहिंसं मिथिलाक नारी प्रखर एवं तेजस्विनी रहलीहय, जतय स्वयं शंकराचार्यकें
मिथिलामे प्रास्त होबय पड़लनि आ एतS वाचस्पति मिश्र अपने घरमे,
अपने स्त्री भामतीसं परास्त होयत छथि। स्त्री शक्ति स्वरुपा होयछ,
तकर प्रमाण मिथिलामे प्राचीने कालसं निरन्तर भेटैत आयलए। उदाहरणार्थ
त्रेतायुगमे जनक पुत्री सीता आ एहि कलियुगमे भामती अकाट्य प्रमाण अछि।
बहुमुखी
प्रतिभाक धनी , आत्म
विश्वासी आ दृढ संकल्पित नाट्य निर्देशक श्री शंभूनाथ
मिश्रा जीक वाचस्पतिक भूमिकाक बड्ड सराहनीय छल। प्रारंभिक गंभीरता आ साहित्यक
प्रति प्रगाढ अनुराग मे रमल ग्रन्थकार आ नाटकक उत्तरार्धमे हुनक हॄदयमे जगल प्रेमक
अनुभूति सं आभिभूत वाचस्पति मिश्राक चरित्रकए अपन भावाभिनय द्वारा जीवन्तता प्रदान
कए शंभूनाथ मिश्रा जी एक बेर फ़ेरसं अपन मनोहारी अभिनय आ कुशल नाट्य निर्देशनसं
मैथिली नाट्यप्रेमीक हॄदयमे बनल अपन स्थानके आरो पुखता केलनि अछि। जाहि गंभीरतासं
वाचस्पति मिश्राक जीवन के अपन अभिनयक प्रदर्शन सं रंगमंचीय कौशल देखौलनि, ओ अपने आपमे एकटा पैघ थिक। समस्त झंझावत के बादो अपन प्रतिभा आ नाट्य
कौशलक उत्कृष्ट प्रदर्शन करैत सफ़ल निर्देशनक एकटा उकृष्ट उदाहरण प्रस्तुत करयमें
सफ़ल भेलथि। साहित्यिक जटिल वाक्यांशके रंगमंचक भाषामे परिवरतन कए नाटकमे प्रयुक्त
सहज संवादक बले सब कलकारक अभिनयके एकटा नव आयाम भेटल। सशक्त आ माजल रंगकर्मी,
नाट्यनिर्देशक, अभिनेता, नाट्य संचालनक रुपमे शंभूनाथ मिश्रा जीक कोनो शानी नहिं। पछिला साल सेहो
कोलकाताके मिथियात्रिक झंकार के तत्वावधानमें श्री शंभूनाथ मिश्रा जीक निर्देशनमे
भेल मैथिलीक प्रसिद्ध नाटक “शेष
नहिं” क सफ़ल मंचन भेल
छल आ दर्शकलोकनिक वाहवाही बटोरअ में सफ़लता भेटल छल। निस्सन आ माजल रंगकर्मी, प्रख्यात नाट्यनिर्देशक
अभिनेता श्री शंभूनाथ मिश्राक निर्देशनमे मंचित ई नाटक हर रुपमे सफ़ल भेल, एहना बूझना जा रहल अछि।
नाटकक
प्रमुख् नायिका भामतीक चरित्रमे श्रीमती शशिता रायक अभिनय उत्कृष्ट छल। संवाद
सम्प्रेषण, हाव
भावक सहज अभिव्यक्ति नातकक सफ़ल मंचनमे उल्लेखनीय यॊगदान बूझना गेल। शशिता राय एहन
रंगकर्मी छैथ जेकि मैथिली रंगमंच पर महिला पात्रक खगताके पूरा करबामे पूर्ण सहयोग
दैत आबि रहली अछि। अपन सहज आ स्वभाविक अभिनय सं दरशकक मन मस्तिष्क पर अमिट छाप
छोड़यमें सफ़ल रहली।
नवोदित
रंगकर्मी कुमारी पूजा पाठकक अभिनय नाटकके एकटा जीवन्त रुप प्रदान कयलक। ई हुनक
पहिल नाट्याभिनय छल जाहिमे ओ अपन प्रभाव छोड़यमें बड्ड सफ़ल भेलीह ।
मैथिली
रंगमंच आ फ़िल्मक सशक्त अभिनेता रंगकर्मी श्री दिनेश मिश्रा द्वारा अभिनित फ़ुरन्दरक
भूमिका उपस्थित दर्शककें अपन दिस खींचयमे सफ़ल भेल । नाटकमे फ़ुरन्दर एकटा नकारात्मक
चरित्र अछि जेकि भामतीक सहपाठी रहैत। फ़ुरन्दर पंडित वाचस्पति मिश्राक रचना वा
पाण्डुलिपि सब चूराबक असफ़ल प्रयास करैत छैथ। एहि खलपात्रकें विविध भाव-भंगिमासं
जीवन्तता आ यथार्थता प्रदान करैत दिनेश जीक अभिनय उत्कॄष्ट आ बड्ड प्रभावी रहल ।
हुनक हास्य आ व्यंग्य मिश्रित संवाद संवाद सबके नीक लागल। संक्षिप्तत:, “भामति”
नाटकक सफ़ल मंचनमे दिनेश मिश्राक अभिनय उल्लेख़नीय रहल । एहि ठाम एहि
बातक उल्लेख़ आवश्यक अछि जे दिनेश जी “ हमर अप्पन गाम अप्पन लोक”, “पिया संग प्रीत कोना हम करबै”,
‘खुरलुच्ची” आ दूरदर्शन पटनासँ प्रसारित मैथिली सीरियल 'नयन ने तिरपित भेल' आदिमे अपन अभिनय देखा चुकल छैथ।
दिनेश जीक नबका फ़िल्म “घोघमे चान्द” किछुये दिन पहिने रिलीज भेल अछि।
एकमात्र
दृष्यमे मंच पर बहुत दिनक बाद अवतरित भेल छलैथ लोकप्रिय अभिनेता आ रंगकर्मी श्री
भवनाथ झा चुनचुन । वैद्य जीक एकटा छोटछीन भूमिकामे हुनक दमदार अभिनय बड्ड
प्रशंसनीय रहल। हुनक संवाद, भाव शैली, वाच्य अनतरण गजबे छल। हुनक जतेक प्रशंसा
करी, से ओतबे कम। दोसर दिस, सुधीर झाक
षौमित्रक रुपमे सहज अभिनय सेहो बड्ड नीक लागल सब दर्शनकें।।
“भामति’ नाट्यमंचनक सबसं पैघ विशेषता चल प्रयुक्त
बैकग्रान्ड गीत संगीत । प्रत्येक दृष्यक समापन केर उपरान्त किछु गीतक बोलअक
सहयोगसं संबंधित कथानक सार कहि नाटकक सहज सामंजस्यता रखबाक यथेष्ट प्रयास कएल गेल।
गीतक माध्यमे कथा सारक अदभुत प्रस्तुति अपने आपमें विलक्षण छल। गायक रुपमें दिनेश
सिंहक स्वर सबके आकृष्ट कएलक। प्रकाश आ संगीतक मनोहारी संयोजन अदभुत छल।
आद्योपरान्त
नाटक देखबाक दॄष्टिसं ई त S अवश्य
कहि सकैत छी जे निस्सन आ माजल रंगकर्मी , प्रख्यात नाट्-निर्देशक ,
अभिनेता श्री शंभूनाथ मिश्राक निर्देशनमे मंचित ई नाटक हर रुपमे सफ़ल
भेल, जाहिमें समस्त रंगकर्मीक सराहनीय भूमिकाक उत्कृष्ट
योगदान छल। मैथिली नाटयमंचनक इतिहासमें भामतीक एहि मंचनकें ससम्मान इयाद राखल जायत
।


text:
पटना। बिहार मे भ्रष्टाचार क खिलाफ अभियान चला रहल सीएम नीतीश कुमार कए हुनकर सिपाह-सलार तगड़ा झटका द रहल छथि। सरकार ग्रेड एक स लकए ग्रेड तीन क अधिकारी आ कर्मचारी कए सेहो अपन संपत्ति क ब्योरा देबा लेल कहने अछि। मुदा अधिकारीक कहब अछि जे एकर जानकारी देलाक बाद हुनकर जान पर खतरा बढि जाएत। बिहार क तमाम मंत्री आ विधायक पहिने अपन जमीन जायदाद क जानकारी सार्वजनिक करि चुकल छथि। एतबे नहि, नीतीश पारदर्शिता अनबा लेल विधायक निधि कए सेहो खत्म करि देलथि अछि। मुदा अधिकारीक एहि डर स इ पता चलैत अछि जे बिहार मे अधिकारी स्तर पर एकता भ्रष्टाचार भ चुकल अछि जेकर खुलासा स हंगामाक डर अधिकारी लोकनि कए भ रहल अछि।
दरअसल काला धन आ भ्रष्टाचार पर नकेल कसबा लेल बिहार सरकार सबटा अधिकारी कए संपत्ति सार्वजनिक करबा लेल कहने अछि। मुदा बिहार क आला अधिकारी अपन संपत्ति सार्वजनिक नहि करबा चाहैत छी। अधिकारी क तर्क अछि जे अगर हुनकर संपत्ति क पता सबकए चलि जाएत त हुनकर रोड पर चलबा तक मे खतरा होएत।
सरकार ओना त आईएएस आ आईपीएस अधिकारी कए सेहो 28 फरवरी तक जानकारी सौंपबा लेल कहने छल, मुदा अधिकारी माफिया क खौफ देखा एकरा सामने नहि आनि रहल छथि। हुनका लागि रहल अछि जे संपत्ति क जानकारी सार्वजनिक करबा स महंग पड़ि जाएत।
सूत्र क मानि त एहि विवाद कए लकए आईएएस अधिकारी क एकटा प्रतिनिधि मंडल सीएम स सेहो भेंट केने छल। ओ अपने डर कए सीएम कए बतेलक, मुदा सीएम हुनकर डर कए साफ तौर पर बहाना बता मांग ठुकरा देलाह। नीतीश कुमार क कहब छल जे अधिकारी भ्रष्ट तरीका स संपत्ति जुटेने छथि ताहि डरा रहल छथि, ओ संपत्तिक खुलासा करथि बा नहि करथि हुनका पर कार्रवाई तय अछि।
मुख्यमंत्री कहला जे वेतन उठेबाक अछि त संपत्ति क खुलासा करू, नहि त सरकार अपन नीति क तहत आगू बढत। आब देखबाक अछि जे की आला अधिकारी एकर पालन करैत छथि या फेर सीएम कए झुकेबा लेल कोनो आन हथियार उठबैत छथि।
अधिकारी ताकि रहल छथि संपत्तिक ब्योरा नहि देबाक बहाना
पटना। बिहार मे भ्रष्टाचार क खिलाफ अभियान चला रहल सीएम नीतीश कुमार कए हुनकर सिपाह-सलार तगड़ा झटका द रहल छथि। सरकार ग्रेड एक स लकए ग्रेड तीन क अधिकारी आ कर्मचारी कए सेहो अपन संपत्ति क ब्योरा देबा लेल कहने अछि। मुदा अधिकारीक कहब अछि जे एकर जानकारी देलाक बाद हुनकर जान पर खतरा बढि जाएत। बिहार क तमाम मंत्री आ विधायक पहिने अपन जमीन जायदाद क जानकारी सार्वजनिक करि चुकल छथि। एतबे नहि, नीतीश पारदर्शिता अनबा लेल विधायक निधि कए सेहो खत्म करि देलथि अछि। मुदा अधिकारीक एहि डर स इ पता चलैत अछि जे बिहार मे अधिकारी स्तर पर एकता भ्रष्टाचार भ चुकल अछि जेकर खुलासा स हंगामाक डर अधिकारी लोकनि कए भ रहल अछि।


text:
पचपन बर्षक श्री रामचन्द्र पाठक बहुत पैघ खानदान सँ छलाह. हुनकर दादाजी दरभँगा महाराज’क व्यक्तिगत सलाहकार छलाह. कहल जाएत छैक जे हुनका बिना पुछने महाराज कोनो काज नहि करैत छलाह. मुदा रामचन्द्र पाठक जी’क बाबूजी ओतेक भाग्यशाली नहि छलाह. सरकार दरभँगा राज्य’क विघटन के बादे हुनका सँ जमीन्दारी छिन लेल्कन्हि. ओ ते पाठक जी के माए छलीह जे अपन गहना जेवर बेचि केँ पाँच बीघा खेत कीनलन्हि.
मुदा से की माएक मरला’क बादे पाँचो बीघा जमीन तीन भाए मे बँटि गेल. हिनका हिस्सा मे आएल डेढ़ बीघा छओ धूर. ओ ते कहु भगवान’क कृपा छलन्हि जे हिनका सरकारी प्राइमरी स्कूल मे नौकरी भेटि गेलन्हि, नहि ते दूँ साँझक अदहन पर आफद भऽ जैतन्हि.
भगवती तीन टा धिया पूता देने छलन्हि दू टा बेटा आ एकटा बेटी. तीनो बहुत होनिहार. मुदा एके टा गलती भऽ गेलन्हि पाठक जी सँ. बेटा’क पढ़ाई लिखाई लेल ते साँझ’क साँझ बिना तरकारी तीमन के खेलाह मुदा बेटी केँ नहि पढेलाह. बेटी जखन पहिल बेर मैट्रिक परीक्षा मे फेल भऽ गेलीह ते दुनू प्राणी इएह निर्णय लेलाह जे बेटी केँ ते दोसर घर जेबाक अछि, आई ने काल्हि हुनका घरे-गृहस्थी सम्हारनाय छन्हि ते आगू पढ़ा के की फायदा.
भगवान हिनकर जिन्दगी केँ फेर सँ बदलि देलकन्हि. दुनू टा बेटा पढ़बा मे बहुत तेज रहन्हि. पहिल बेटा केँ बी.एस.सी. केलाक अगले साल मे इन्कम टैक्स मे नौकरी भेटि गेलन्हि. दोसर बेटा सबसँ छोट छलन्हि आ एखन एम.एस.सी. मे पढ़ैत छलाह. बी.एस.सी. तक हमेशा फस्ट क्लास फस्ट. सब इएह कहन्हि जे एक्के बेर मे ई बी.पी.एस.सी. क्वालिफाई कऽ जेताह. बेटी ते पहिल बेटा सँ छोट छलीह आ दोसर बेटा सँ ज्येष्ठ, मुदा हुनकर विवाह बेटा सँ पहिने कऽ देल्थिन्ह. दिल्ली मे सेन्ट्रल सेक्टेरिएट मे जमाए काज करैत छलाह. अक्सर रामचन्द्र पाठक जी केँ दोसर लोकनि केँ कहैत सुनल गेल छल जे जमाए केँ ते अठारहे हजार टाका मासिक छैक मुदा उपरी आमदनी लगभग ३० हजार’क. बुझू पचास हजार’क पारे.
रामचन्द्र पाठक जी केँ जीवन फेर सँ ओहिना फलैत फूलैत भऽ गेलन्हि. केवल एके टा मलाल रहि गेल छलन्हि जे बेटी केँ नीक सँ नहि पढ़ा सकलाह. तेँ पैघ बेटा शैलेन्द्र’क विवाह करबा सँ पहिने सोचि नेने छलाह जे पुतोहु करब ते पढ़ल लिखल. शैलेन्द्र’क उपनायन ते बच्चे मे भऽ गेल छलन्हि आ विवाहो नौकरी के तुरन्त बादे कऽ देलथिन्ह. पुतोहु एम.काम केने छलथि. पहिने ते सगा-सँबँधी लोक कहने छलन्हि जे पढ़ल लिखल पुतोहु आनब ते अहाँ’क बीमार कनियाँ के सेवा करतीह. मुदा रामचन्द्र जी किनको नहि सुनलन्हि. बेटी केँ नहि पढ़ेबा’क गलती ओ फेर सँ नहि दोहरेबा’क लेल चाहैत छलाह. तेँ शैलेन्द्र सँ कनि बीसे पढ़ल पुतोहु केलन्हि. शैलेन्द्र’क पोस्टिँग पटना मे छलन्हि आ मास मे दू बेर ओ गाम चलिए आबैत छलाह.
छोट बेटा जखन एम.एस.सी के परीक्षा दऽ के एलन्हि ते हुनकर उपनयन करबाक मोन भेलन्हि. नहिँ जानि कहिया ई बी.एस.सी. बास करताह आ बी.पी.एस.सी. मे सेलेक्ट हेताह. फेर हिनकर तुरन्ते विवाह कऽ अपन पितृ धर्म के निभा’ भगवान’क इह-भगत मे लागि जेताह.
उपनयन दिन निश्चित भऽ गेलन्हि आ क्रमशः सब सगा सँबँधी के नोत-हकार गेलन्हि. शैलेन्द्र से एक मास पहिने अपन कनियाँ नेहा केँ गाम पठा देलथिन्ह. बँसकट्टी सँ एक सप्ताह पहिने रामचन्द्र जी’क बेटी शीला से घर चलि एलन्हि. ई पहिल बेर छल जखन विवाह’क बाद कोनो काज त्योहार मे अपन घर आयल छलीह. आ अपन घर मे भौजी के देखि रहल छलीह. जी हँ ओएह भौजी जे अबितहिँ शीला’क जगह लऽ नेने छलीह. ओ ओएह घर मे अपन डेरा जमेने छलीह जाहि मे शीला बचपन सँ विवाह धरि रहल छलीह. चारि कोठली’क मकान मे ओएह रूम जाहि मे ओ कनियाँ पूतरा’क विवाह सँ लऽ अपनो विवाह’क सपना सजेने छलीह. ओ ओएह रुम छल जाहि सँ निकलय वाला कोनो फरमाइस’क अवहेलना नहि होइत छल. ओएह घर जाहि मे रामचन्द्र जी’क सबसँ प्रिय वस्तु छल. आब ओ घर कोनो आन लोक’क भऽ गेल छल. एक दोसर घर सँ आएल कोनो दोसर स्त्री’क भऽ गेल छल. जाहि सँ कोनो फरमाइस नहि निकलए अपितु अपन कर्तव्यपरायणता’क लेल अपन स्त्री जीवन केँ कोनो इस्तेमाल काएल जाए एकर निर्णय लेल जाए. आब ई घर शीला’क भौजी नेहा’क भऽ गेल छल.
नहि जानि किएक, ई बात बुझितहुँ जे विवाह’क बाद लड़की दोसर घर’क भऽ जैत छैक आ हुनकर नैहर आब हुनकर भौजी’क सासूर भेल आ हुनकर बचपन वाला घर आब नेहा’क भेल, शीला केँ ई बात नहि पचैत छल. मोन करैत छलन्हि जे जा केँ भौजी केँ कहि दी जे जाबए धरि हम एतय एहि घर मे रहब हमरा एहि ठाम रहय दिअ. मुदा हिम्मत नहिँ होइत छलन्हि जे ओ बात कहथि.
देखाबैक लेल भौजी सँ बहुत दुलार करैत छलीह. हुनका लग बैसि हुनकर केस बान्हि दैत छलैथि, अपन श्रृँगार’क वस्तु हुनका दैत छलैथि. सँगे-सँग बाजार घुमे जाथि, एके साथ खाना खाथि मुदा मोन मे ई बात हरदम खटकैत छलन्हि जे एक दोसर घर’क एकटा लड़की हमर घर मे हमरे जगह लऽ नेने अछि. हुनकर बुद्धि कहन्हि जे दुनियाँक इएह नियम थीक, विवाह’क बाद घर मे बेटी’क जगह पुतोहू लऽ लैत छैक मुदा हुनकर हृदय कहन्हि जे ई बात बर्दाश्त सँ बाहर. बुद्धि आओर हृदय मे हरदम यूद्ध चलैत रहन्हि. कखनो बुद्धि हावी ते कखनो हृदय हावी. हृदय कुदि कुदु केँ बुद्धि पर प्रहार करय लागलन्हि आ मोन केलकन्हि जे कम सँ कम एक बेर भौजी के कहल जाए जे ई हमर थीक अहाँ दोसर रुम लऽ लिअ.
आई उपनयन मे चारि दिन बचल छल. परसू नेहा’क पति शैलेन्द्र से पटना सँ आबि जेताह. एक बेर शैलेन्द्र आबि गेलाक बाद अपन भैया सँ शीला किछु नहि कहि पेतीह तेँ जल्दी जल्दी रुप चेन्ज कऽ लेबऽ चाहैत छलीह. इएह सब सोचि शीला नेहा’क रुम दिस चलि गेलीह. नेहा अपन रूम मे बैसि अँग्रेजी’क कोनो मोट उपन्यास पढैत छलीह. शीला केबाड़ लग ठाढ़ छलीह मुदा नेहा अपन उपन्यास पढ़बा मे व्यस्त छलीह. हुनकर ध्यान शीला दिस नहि पड़लन्हि.
शीला लगभग पाँच मिनट केबाड़ लग ठाढ़ छलीह मुदा नेहा हुनका दिस तरो आँखि सँ नहि देखलीह. शीला केँ भेलन्हि जे ई जानि बुझि केँ अनठा रहल छथि. तेँ केबाड़ पर अपन औँठी सँ ठक-ठक करैत बजलीह, “भौजी की भऽ रहल अछि”.
के शीला आउ ने बैसू न. हम ते एहि उपन्यास मे बाझल छी. बहुते नीक उपन्यास छैक. कैलिफोर्नियाँ एकटा अजीब सन चोर’क कहानी छैक जे लोक’क घर सँ केवल जूता चोराबैत छलैक. मुदा ओतुका पोलिसो ओहिना छैक. आब जल्दीए चोर पकराबे वाला छैक. छोड़बा’क मोने नहि कऽ रहल अछि. शीला के भेलन्हि जे ई अँग्रेजी वाला किताब देखाए हमरा ताना मारि रहल अछि. किछु नहि बाजलैथि मुदा पैर पटकैत ओतय सँ चलि गेलीह.
राति मे खाना खेबाक सँ पहिने नेहा शीला लग गेलीह आ बजलीह, “कोनो बात छल की? ओहि समय मे हम व्यस्त छलहुँ”.
“हँ भौजी एकटा बात छल. हमरा कहबाक छल जे, रुम मे अहाँ रहैत छी विवाह सँ पहिने ओ हमर रुम छल” शीला बजलीह
नेहा जवाब देल्थिन्ह, “हँ से अहाँक भैया कहैत छलाह. जे विवाह पूर्व ई रुम अहीँ के छल”
“आब एकरा अहाँ हथिया नेने छी”. शीला’क बात खतमो नहि भेल छल कि नेहा बजलीह, “से ते हेबे करैत छैक ने. बेटी गेल पुतोहु आएल बात बराबर के बराबरे. बेटी’क स्थान आब पुतोहु लऽ लेलैथि. की खरापी?”
नहि जानि किएक शीला के भेलैक जे हुनकर भौजी हुनकर मजाक उड़ाबैत छथि. अपन माए केँ जाके कहल्थिन्ह, “माँ आब हम एतय जाबए धरि रहब अपन पुरनके घर मे रहब, हमरा दोसर जगह नीँद नहि आबैत अछि ”
शीला’क माए हुनका बहुत बुझेबा’क कोशिश केलथिन्ह. मुदा हुनका उपर कोनो प्रभाव नहि पड़लन्हि. हारि केँ हुनकर माए केँ नेहा केँ बुझेबा’क लेल जाए पड़लन्हि. नेहा’क घर मे जा केँ हुनका कहल्थिन्ह, “कनियाँ, एकटा बात कही?”
नेहा कहल्थिन्ह, “जी माँ जी कहु ने”
“अहाँ एहि घर के छोड़ि शीला वाला घर मे चलि जाउ, ओ बचपने सँ एहि घर मे रहने छैक आब कहैत छैक जे दोसर घर मे ओकरा नीँद नहि आबैत छैक” शीला’क माए नेहा सँ कहल्थिन्ह.
नेहा कहल्थिन्ह, “माँ एहि घर मे हमर एत्तेक समान छैक? शीला वाला रुम एखन छोट छैक ओहि रुम मे गेला’क बाद पैरो राखबाक जगह नहि रहतैक”.
शीला’क माए केँ भेलन्हि जे शैलेन्द्र केँ आबए दैत छिएक ओएह बात केँ सम्हारि लेत. तेँ ओतय सँ चलि गेलीह. नेहा केँ भेलन्हि जे शीला एहेन बचपना किएक देखा रहल छथि. कनि जा केँ बुझेबा’क चाही. शीला अपन घर मे छलीह आ नेहा आब हुनकर केबाड़ केँ ठक-ठकबैत अन्दर गेलीह मुदा पाछू-पाछू शीला’क माए से चलि एलीह.
शीला केँ बुझबैत नेहा बजलीह, “ शीला अहाँ ते बुझनूक छी, एहेन बचपना वाला बात किएक करैत छी, अहाँक बुझल अछि जे ई रुम बहुत छोट छैक आ एहि मे हमर समान एलाक बाद पैरो राखै के जगह नहि भेटतैक, तेँ चेन्ज करबा’क प्लान छोड़ि दियौक”.
शीला केँ भेलन्हि जे हमरे बाप’क घर मे हमरे उपर शासन भऽ रहल अछि. ओ नेहा केँ कहल्थिन्ह, “ते की अहाँ के छोट घर मे रहबाक नहि आदत अछि की?”
नेहा बजलीह, “नहि हमरा आदत नहि अछि? आ एत्तेक छोट घर मे एत्तेक समान हमरा किछु नहि फुरा रहल अछि”
शीला बजलीह, “लागैत अछि जे अहाँ’क बाप’क घर मे रुम’क बदला मे सबटा कन्फ्रेन्स हाले टा अछि”
विवाह भेला’क बाद कोनो लड़की अपन पिता’क घर सँ किछु आनैथ छथि वा नहि से नहि जानि मुदा अपन बाप’क इज्जत हरदम अपन सँग मे राखने रहैत छथि. कोनो स्त्री’क बाप’क सँदर्भ चाहे नीक मे हो वा बेजाए मे स्त्री’क लेल एक चुनौती होइत छैक. नैहर’क कोनो आदमी यदि ई बात कहने रहतन्हि ते कनियोँ खराप नहि लगितन्हि अपन बाबूजी’क प्रतिष्ठा केँ एना सरेआम नीलाम होमय नहि देबय चाहैत छलीह. हुनकर बाबूजी’क घर छोट अछि की पैघ ओकरा उपर मे टिप्पणी करए वाला शीला के थीकीह. दुनियाँ मे कोनो स्त्री बाँकी कोनो सँबन्धित के बारे मे किछो बर्दाश्त कऽ सकैत छैक मुदा बाप’क नामो लेला सँ हुनका खराप लागि सकैत छैक. नेहा’क आँखि तामस सँ लाल भऽ गेलन्हि. देह काँपे लागलन्हि, कहल्थिन्ह, “हमर बाप के बीच मे किएक आनए छी आ अहाँ के की पता जे हमरा बाप’क घर मे केहेन घर छैक?”
शीला बजलीह, “नीके ने कहैत छी, पैघ-घर छोट घर बाजि रहल छी, लागैत अछि अहाँ’क बापक घर मे रुम नहि कन्फ्रेन्स हाल होइत अछि”
पहिने नेहा के भेलन्हि जे शीला पहिल बेर आवेग मे आबि किछु बाजि देलैथि. मुदा आब हुनका होइत छलन्हि जे ओ इ सब जानि बुझि के बाजल छथि. फेर भेलन्हि जे हिनका सँ मुँहे लगेने कोनो नीक बात नहि. कम पढ़ल लिखल छथि किछो बाजि सकैत छथि. तेँ बात केँ आगू बढेबा सँ बढ़ियाँ अछि जे एतय सँ चलि जाए. ओ ओतय सँ जाए लागलीह.
हुनका जाइत देखि शीला के भेलन्हि जे हुनकर बात पर भौजी कोनो ध्यान नहि देलथिन्ह. तामस आओर बढ़ि गेलन्हि. जोर सँ कहल्थिन्ह “हमरा सबटा बुझल अछि अहाँ बापक घर मे केहेन आ कतेक टा के घर अछि.”
नेहा फेर सँ तामस सँ काँपय लागलथिन्ह. आदमी के तामस मे कोनो निर्णय नहि लेबाक चाही. तामस मे आदमी केँ कम बाजबाक चाही. तामस मे मोन’क बात मुँह पर खटाक सँ आबि जाइत छैक. नेहा’क तामस अपन चरम-अवस्था मे छलन्हि, शीला केँ जवाब देलथीन्ह, “हम गँवार लोक सँ बात नहि करैत छी?”
आगि केँ नेहा’क “गँवार नामक शब्द” रुपी घी भेटल. “की की बजलहुँ, गँवार! माँ देखैत छीहीक तोहर पुतोहु तोहर बेटी केँ गँवार कहैत छैक” शीला नेहा’क लऽग मे उठि केँ एना आयलीह जेना मानू ओ हुनका मारि देतीह. भयँकर धधरा उठि गेल. शीला’क माए हुनका दुनू लोकनि केँ अलग कए देलथिन्ह.
मुदा ई धधरा पुआर’क धधरा नहि छलैक. ई सुखाएल तेतैरक गाछ मे लागल धधरा छल. जकर धधरा ते बुझि जेतैक मुदा ओकर अन्दर मे आगि कम सँ कम एक सप्ताह रहतैक. तेसर दिन उपनयन छल. आ ओहि मे एहेन आगि. काल्हि सँ हकार पुरिनिहार वाली एतीह जँ हुनका लोकनि केँ बुझि मे आयत ते की होयत.
राति भेने शीला’क माए सबटा खिस्सा रामचन्द्र जी के सुनौलैथि. शीला हुनकर अपन कोखि’क फल छलीह आ जेना प्रत्येक स्त्रेगण केँ विश्वास रहैत छैक जे हुनकर कोखि कखनो खराब नहि भऽ सकैत छैक. शीला’क गलती बुझलो पर जे कहानी रामचन्द्र पाठक लेल सुनाएल गेल छल ओहि मे शीला’क गलती केँ नजर अन्दाज कऽ देल गेल छल. मुदा रामचन्द्र जी केँ अपन बेटी’क बारे मे बढियाँ सँ बुझल छल.
नेहा अपन घर मे हरदम नुकाएल छलीह. कुम्हरम सँ एक दिन पहिने शैलेन्द्र पटना सँ आबि गेलाह. नेहा सँ उपनयन’क विधि व्यवहार मे भागेदारी नहि लैति देखि हुनका सँ एकर कारण जानबाक कोशिश केलथिन्ह. पहिने सोचने छलैथि जे उपनयन’क बादे सब किछु शैलेन्द्र सँ कहथीन्ह. मुदा नेहा केँ फेर सँ शीला द्वारा अपन बाप’क बेज्जती याद आबि गेलन्हि.
ओ बाजए लागल्थिन्ह, “की हम एही द्वारे जन्म लेलहुँ अपन बाबूजी केँ अहाँक घर मे बेइज्जती करेबाक लेल. हमर बाबूजी की एही द्वारे हमरा पढौलन्हि जे हुनकर हम नाक कटाबिअन्हि?”
शैलेन्द्र चकित छलाह पुछलथिन्ह, “की भेल?”.
जवाब मे नेहा के किछु नहिँ फुड़लन्हि. जोर जोर सँ कानए लागल्थिन्ह. आ कानिते कानिते शैलेन्द्र केँ सब किछु बता देलथिन्ह. स्त्री’क नोर मे अपार शक्ति होइत छैक. स्त्री’क नोर जतय कोनो व्यक्तिगत अवसाद केँ दूर करबा मे सहायक होइत छैक ओतैये ई महाभारत करेबा मे सक्षम होइत छैक. आ सबसँ बेसी स्त्री’क नोर हुनकर पति’क सीधे हृदय केँ छलनी करबा मे समर्थ होइत छैक. आ सबसँ पैघ जे स्त्री’क नोर हुनकर पति’क मस्तिष्क केर उपर मे एकटा बाहरी आवरण लगा दैत छैक जकर आगू मे हुनकर पति केँ किछु नहि देखा पड़ैत छैक. स्त्री’क नोर स्त्री’क पति केँ पालतू बना दैत छैक. इएह सब बात शैलेन्द्र सँग सेहो भेलन्हि. हुनका तामस सँ देह काँपए लागलन्हि. आँगन मे हकार पुरिनिहार सब बैसल छलीह. से किछु विचार मे नहि एलन्हि. आँगन मे जा जोर जोर सँ चीकरैत शीला केँ कहय लागलाह.
==================================================
एहि कथा’क बाँकी हिस्सा हमर पोथी "भोथर पेन्सिल सँ लिखल" मे देल गेल अछि. पोथी’क बारे मे विशेष जानकारी आ कीनबाक लेल प्रक्रिया निम्न लिन्क मे देल गेल अछि. http://www.bhothar-pencil.co.cc/ .
मैथिली भाषा’क उत्थान मे योगदान करु. पोथी कीनि साहित्य केँ आगू बढ़ाऊ.


text:
जहिना नंदनी अप्पन परिवारक संग लालू के आवास पर पहुंचली, गेट पर तैनात जवान हुनका सभके रोइक देलैन्ह। हुनका सभक भेट करबाक कारण बुझलाक बाद तैनात जवान तुरंत एहि बातक खबैर आवास के भीतर लालू तक पहुंचेलैन्ह। बाद मे नंदनी के आवास के भीतर बजाओल गेलैन्ह।
नंदनी लालू यादव क' कहली कि हुनकर दुनु किडनी फेल भ' गेल छैन्ह। पिछ्ला 2 बरख से ओ डायलिसिस के सहारे जी रहल छथि। घरक आर्थिक स्थिति ठीक नहि छैन्ह, बीमारी केर कारण आर बिगरल जे रहल अछि। डाक्टर सभ ट्रांसप्लांट के लेल कहने छैन्ह मुदा परिवारक स्थिति एहेन नहि अछि कि ट्रांसप्लांट करवा सकैछ।
अपने के बता दी कि नंदनी के पिता वकील छैथ, हुनकर आमदनी ओतेक नहि छैन्ह कि ओ बेटीक किडनी ट्रांसप्लांट करवा सकता। नंदनी लालू यादव से कहली कि बड्ड उम्मीदक संग अपने लग आयल छी। इलाजक लेल कनि मदैद क' दिया।
एहि पर लालू हुनका सांत्वना दैत कहलैन कि आब अहाँके चिंता करबाक जरुरत नहि अछि, अहाँके कुनु दिक्कत नहि होयत। हमरा से जता धरी भ' सकत मदैद करब। हम डॉक्टर सभसे बात करि जल्दे इलाज केर व्यवस्था करब।


text:
पटना। 28 जुलाई। बिहार म' जारी सियासी उठापटक के बीच आब खबैर भेट रहल अछि कि बिहार म' कांग्रेस पार्टी टूटी सकैत अछि। सूत्र सँ भेट रहल जानकारी केर मुताविक बिहार कांग्रेस के 18 विधायक एनडीए म' शामिल भ' सकैत छथि। अपने क' बता दी बिहार म' कांग्रेस के 27 विधायक छथि।
ज्ञात हो कि नीतीश कुमार बुधदिन महागठबंधन सँ अलग भ' बीजेपी केर मदैद सँ छठम बेर बिहार के मुख्यमंत्री बनल छथि। तखने सँ मीडिया म' खबैर आबि रहल अछि कि आरजेडी आओर कांग्रेस के किछु विधायक जेडीयू के संपर्क म' छथि।
ओतहि, आरजेडी दिस सँ सेहो दावा काएल जे रहल अछि कि जेडीयू के 20 स' बेसी विधायक हुनका संपर्क म' छथि, जाहिमे मुस्लिम आओर यादव विधायक सभक संख्या बेसी अछि।


text:
गाम शब्द सं अनुराग अछि. एहन अनुराग जकरा सं आगू किछु नै सुझाएत अछि। कतैक बैर लागल कि इ अनुराग कोनो भ्रम त नै छै? अथवा एकरा मूल कऽ तरफ कदम बढैबाक इच्छा कहल जाए?
अखनि धरि इहे सवाल क आसपास एकटा कोण बनैबाक इच्छा भ ऽ रहल अछि। समाज विज्ञानी एकरा एकटा प्रवासी कऽ इच्छा कहि सकैत छैथ मुदा हमरा बुझना जाएत अछि कि मूल संग प्रेम क व्याख्या संभव छै।
टोल सं दूर एकटा सोसाइटी में रहे बला मनुख कि अपन रूट क प्रति मोह क ऽ ओपेन फोरम में रखैत छैथ? ऐहन सवाल दिन-राति उछल कूद करैत रहैत अछि। एहन अवसर पर भगैत सुनैक मन करैत अछि, भगैत जकरा में रुट क ऽ गप्प होई छै। मूलगैन बीच भीड़ में ठार भऽ कऽ उद्घघोष करैत छै कि एकटा गाम छै।
हम कथा क विस्तार करबाक मूड बनबै छी। एकटा गाम छै के आगू एकटा टोल छै, इ सोचबाक ख्याल करै छी। ठीक एहन समय पर विषयांतर होएबाक ख्याल सेहो आबि जाएत अछि। बाबूजी ठीके कहैत रहैत -" अहां क पैर स्थिर नै रहैत अछि। " तखैन हमरा अविनाश दास भैया कऽ लिखल इ लाइन मन में बाजब शुरु भ जायत अछि- "हिसाब-दौड़ी कहियो ने भेल, आंगुरक बीच मे भूर अछि, जे अरजल सभटा राइ-छित्ती भेल..।"
एकटा गाम छै क नाम सं नहर क ख्याल सेहो आबि रहल अछि। आब अहीं कहू, मन क ऽ कि बांधिक राखल जाए? कि एकरा व्याकरण सम्मत बनाएल जै? हमरा त व्याकरण सं ओहिना दूर रहै में निक लगैत अछि, तत्सम सं निक तद्भव लगैत अछि।


text:
सहरसा। 25 जुलाई। [पारस कुमार झा] मैथिली के विद्वान पुत्र, कवि, साहित्यकार, लोकगीत गायक, प्राध्यापक डाॅ. महेन्द्र झा द्वारा लिखल 59 गोट कविताक संग्रह "मेटायल पता पर अबैत चिट्ठी" के लोकार्पण रविदिन साँझ राग - रंग के तत्वाधान म' स्थानीय गंगजला नगरपालिका चौक लग स्थित डाॅ. केसी झा के आवास परिसर म' सम्पन्न भेल। राग - रंग के पहिल कार्यक्रमक अध्यक्षता डाॅ. (प्रो.) ललितेश मिश्र एवम् मंच संचालन डाॅ. (प्रो.) कमल मोहन ठाकुर "चुन्नूजी" कयलनि।
डाॅ. केसी झा के स्वागत भाषण सँ शुभारम्भ भेल कार्यक्रम म' श्री अजीत आजाद, शैलेन्द्र मिश्र शैली, डाॅ. रामचैतन्य धीरज, डाॅ. ज्योतिवर्द्धन, डाॅ. विनय कुमार चौधरी, डाॅ. देव नारायण साह, डाॅ. महेन्द्र झा, डाॅ. कमल मोहन "चुन्नूजी" एवम् अध्यक्ष श्री मिश्रक उद्बोधन व विमर्श सुखद एवम् स्मरणीय रहल। डाॅ. राजाराम प्रसाद, डाॅ. एस.पी. झा, डाॅ. विनोद कुमार झा, डाॅ. बालगोविन्द सिंह, डाॅ अरविन्द मिश्र "नीरज", रंजीत सिंह, संजय वशिष्ठ, बहिन इन्दुलेखा आओर श्वेता शाकम्भरी के गरिमामयी उपस्थिति सहरसाक साहित्याकाश सुन्नर भवितव्य देखा देलक।


text:
स्वाधीनता समरमे कलम-तरुआरि संग मिथिला
दरभंगाक पं. रामनन्दन मिश्र, डॉ. लक्ष्मण झा, जयनारायण झा विनीत, यदुनन्दन शर्मा, सूरज नारायण सिंह, हरिपुर गामक बलिदानी बालक द्वय शिव आ नारायण, कमलेश्वरी चरण सिन्हा, गोष्टो बनर्जी, दीनानाथ सिंह, जगदीश्वरी प्रसाद ओझा, ब्रजकिशोर प्रसाद, धरनीधर प्रसाद, रामनिहोरा सिंह, कुलानन्द वैदिक, डॉ. डी. एन. झा, गोपी बल्लभ दास, ब्रज बल्लभ दास, ओकील सुरेन्द्र प्रसाद, राजेन्द्र प्रसाद, राधिका प्रसाद, राजपति लाल, भरफोड़ीक रक्षा सिंह, नेउरक अवध सिंह आ राज प्रसाद सिंह आदि स्वाधीनता-समरमे अपनाकेँ झोँकि देलनि। स्वाधीनता आन्दोलनमे दरभंगा राज परिवारक अहम भूमिका रहल। राज परिवार आरम्भेसँ स्वाधीनता सेनानीकेँ सहयोग दैत रहला। बेर पड़ल तँ खुजि कऽ सेहो सामने आयल आ तत्कालीन काँग्रेसकेँ अधिवेशन लेल इलाहाबादमे भवन कीनि कऽ समर्पित कऽ देलक। दरभंगाकेँ महात्मा गान्धी, सुभाष चन्द्र बोस आदिक प्रत्यक्ष मार्ग-दर्शन भेटैत रहल जे पाथेय बनल।
नेशनल स्कूल भरलक नव ऊर्जा
स्वतंत्रता आन्दोलनकेँ नेशनल स्कूलक स्थापना नव ऊर्जासँ भरलक। दरभंगामे एकर स्थापना 1920 इ. मे भेल। ई स्थापित भेल छल सरकारी स्कूलकेँ त्यागनिहार छात्र लोकनिकेँ पढ़ेबा लेल, मुदा बादमे ई आन्दोलनीक गढ़ बनि गेल। ई नेपालक पूर्व प्रधानमंत्री मातृका प्रसाद कोइराला आ वी. पी. कोइरालाक संग ओहि समयक प्राय: सभ आन्दोलनीक आश्रयस्थल बनल। ई आपात कालमे समाजक चिन्तो करैत रहल, ओतहि बेर-विपतिमे ठाढ़ो होइत रहल। एहि ठाम 1932 केर 26 जनवरीकेँ राष्टÑीय ध्वज फहरेबाक घटना ककरा रक्तकेँ ओजसँ नञि भरि देत। ओहि दिन भीड़ जमा छल आ राष्टÑीय ध्वज फरायल जा रहल छल। तखने अंगरेजी सिपाही पहुँचि गेल आ कार्यक्रम स्थगित करबा लेल कहलक, मुदा आन्दोलनी नञि मानलनि। लाठी चार्ज भेल, मुदा 12 बरखक छात्र युगेश्वर प्रसाद सहित कतेको आन्दोलनी डटल रहला। एहिमे कतेको गोटे घायल भेल छला। मधुबनीमे चतुरनान दास आ समस्तीपुरक दलसिंहसरायमे वंशीधर मारवाड़ी नेशनल स्कूलक स्थापनाकेँ साकार केलनि। एकर अतिरिक्त हाजीपुर, सीतामढ़ी, बेतिया, मेहसी, भागलपुर, कटिहार, नसरगञ्जमे सेहो नेशनल स्कूल स्थापित भेल आ आन्दोलनक चिनगीकेँ प्रचण्ड ज्वाला बनबैत रहल।
मधुबनी : जयनगर थानाक घेराव कालमे छपराही गामक लखन यादवक बलिदान भेलनि। डॉ. बैद्यनाथ मिश्र बेनीपट्टी थाना आ डाकघरमे आगि लगेलनि आ एहि क्रममे मुइला। ओतहि भोगेन्द्र झा, रामाकान्त झा, फखरू महतो, गणेशी ठाकुर, अकलू महतो लाइन उखबड़बा काल अंगरेजक गोलीसँ मुइला। एहिमे नथुनी साह गोलीक छर्रासँ घायल भेला। रामलखन मिश्र, बेनीपट्टीक डॉ. बैद्यनाथ झा, ठक्कन महतो आदि
नेपालक जहल तोड़लक आजाद दस्ता
स्वाधीनता आन्दोलनमे समस्तीपुरक ओकील गिरिवर प्रसाद, सत्यनारायण सिंह, कर्पूरी ठाकुर, यदुनन्दन सहाय, डॉ. देवकीनन्द झा, डॉ. शालिग्राम मिश्र, रघुनाथ प्रसाद सिंह, सत्यनारायण तिवारी, रामखेलावन भगत, यमुना सिंह, रामनिरीक्षण सिंह, रामदेव सिंह, रमानन्द ब्रह्मचारी, देवनारायण मण्डल, जागेश्वर पूर्वे, अवध बिहारी सिंह, विश्वनाथ सिंह, जागेश्वर महतो, उमानाथ शर्मा, हरिनन्दन ठाकुर प्रसाद शर्मा, महावीर सिंह, सियाशरण सिंह, वशिष्ठ नारायण सिंह, मुनीन्द्र शर्मा, डॉ. रामप्रकाश शर्मा, नन्दलाल शर्मा, विलायत सिंह, यमुना कार्यी, सुनीति देवी, मो. शीश, मुंशी मेहतर, रत्नेश्वरी प्रसाद सिंह, लक्ष्मण सिंह, रामचन्द्र प्रसाद सिंह, रामलखन प्रसाद सिंह, गया प्रसाद सिंह, लक्ष्मीनारायण राय, राम औतार सिंह, कमलनाथ ठाकुर, युगल कुँवर, डॉ. मुक्तेश्वर सिंह उर्फ मुक्खा सहनी, शत्रुघ्न शरण सिंह, महेन्द्र नारायण सिंह, शौकत अली आजाद, डॉ. वी. डी. शर्मा आदि स्वतंत्रता आन्दोलनमे तन-मन-धनसँ लागल रहला। एहि ठाम नन्द किशोर शर्मा निर्भय आ कर्पूरी ठाकुर 1939 सँ पूर्व व्यक्तिगत सत्याग्रह आरम्भ हेबासँ पहिने राज्य छात्र संघक अधिवेशन करेलनि। निर्भयजीकेँ विरोधमे भाषण करबापर एक बरखक सजाय भेल छलनि। ओमहर छात्र सभ थानापर तिरंगा फहरेलनि। बादमे रामचन्द्र सिंह, एकबाल सिंह, माधव सिंह, उमाकान्त सिंह, जगदीश पोद्दार आ चन्द्र प्रकाश गिरफ्तार भेला। केईएचई स्कूलक छात्र रमाकान्त झा रोसड़ा टीसनपर झण्डा फहरेलनि। सिंघिया थानापर झण्डा फहरेनिहार कुलदीप सिंहकेँ गोली मारि देल गेल। दलसिंहसराय थानापर झण्डा फहरेबा काल गोली चलल जाहिमे कतेको मरला आ घायल भेला। 15 अगस्त 1942 केँ ब्रिटिश सेनासँ भरल ट्रेन मुजफ्फरपुर जा रहल छल, ओहिमेसँ मशीनगनसँ जूलूसपर गोली दागल गेल जाहिमे केईएचई स्कूलक नवम कक्षाक छात्र रामलखन राय शहीद भेला। अगस्त क्रान्ति भर्त्सनापर एसडीओ जबर्दस्ती छात्र-अभिभावक केर हस्ताक्षर लेलक। केईएचई स्कूल खूजल तँ छात्र सभ ओहि बण्डलकेँ जरेलनि। एहिमे छात्र धनेश्वर साह, शारदानन्द झा, बलभद्र नारायण सिंह, राजेन्द्र नारायण शर्मा आ कृष्ण चन्द्र प्रसाद सिंह राधेजी अभियुक्त बनायल गेला आ केस भेल। एहि ठाम आजाद दस्ता गठित भेल। ई हनुमाननगर (नेपाल) जहल तोड़ि जयप्रकाश नारायण आ डॉ. राममनोहर लोहिया आदिकेँ छोड़ेलक। एहि दस्तामे शारदानन्द झा, वशिष्ठ नारायण सिंह, भोला साह, हरेकृष्ण राय, बलदेव चौधरी, बालेश्वर प्रसाद सिंह, कर्पूरी ठाकुर, रामऔतार शर्मा, रघुनाथ प्रसाद सिंह, राजेन्द्र नारायण शर्मा, जगदीश पोद्दार, रामबुझावन सिंह आदि छला। वशिष्ठ नारायण सिंह दरभंगा जहल फानि बहरेला जाहिमे दरभंगा समाहरणालय केर लिपिक राम सरोवर शर्मा आ कृष्णचन्द्र राधे सहयोगी भेला। हिनका लोकनिक अतिरिक्त राम बुझावन सिंह, बाबूजी पाठक, ठक्कन चौधरी, राजेन्द्र नारायण शर्मा आदि निरन्तर आन्दोलनात्मक गतिविधि चलबैत रहला।
खलबला उठल कोसी
आ पवित्र गंगा
भारत राष्टÑकेँ अंगरेजक दासतासँ मुक्त करेबामे गण्डकी, कमला, बलानक संग कोसीक पानि सेहो खौलि उठल। सहरसा, मधेपुरा, सुपौलक संग गंगाक किनारपर बसल मुंगेर आ भागलपुर सेहो अपनाकेँ एहि आन्दोलनमे पूरापूरी समर्पित कऽ देलक। कोसी क्षेत्रक बाबू रामबहादुर सिंह, पं. छेदी झा, बाबू लक्ष्मी सिंह, जटाशंकर चौधरी, पं. सूयनर््ाारायण झा आदिक नाम स्वर्णाक्षरमे अंकित अछि। एकाढ़ गामक धीरो राय केर मृत्यु भागलपुर जहलमे भेलनि।
मधेपुराक चुल्हाइ यादव भागलपुर जहलमे मुइला। गढ़िया-बलहा गामक कालेश्वर मण्डल सहरसामे गोलीसँ मारल गेला। एही गामक नीरो मण्डल, नूनूलाल मण्डल, पं. बलभद्र मिश्र, रमेश झा, गणेश झा, महादेव मण्डल, शोभाकान्त मिश्र, बनगामक हरिकान्त एवं पुलकित कामति सहरसा टीसनपर अंग्रेजक गोलीसँ मारल गेला। चैनपुरक भोला ठाकुरकेँ सहरसा गोशाला लग गोली मारि देल गेलनि। नरियार गामक केदारनाथ तिवारी, उदाकिशुनगञ्जक बाजा साह, बलुआ बजारक प. राजेन्द्र मिश्र, ललित नारायण मिश्र, गढ़ियाक रमेश झा, पचगछियाक बाबू रामबहादुर सिंह, बनगामक पं. छेदी झा द्विजवर, रानीपट्टी गामक शिवनन्दन प्रसाद मण्डल, परसरमा गामक गंगा प्रसाद सिंह, मधेपुराक मो. कुदरुतुल्ला, बैद्यनाथधर मजुमदार उर्फ खोखाबाबू, बिहराक रतिलाल मिश्र, सहरसा सुलिन्दाबादक चित्रनारायण शर्मा, परड़ीक सूर्यनारायण झा, सुपौलक कर्णपुर केर चन्द्रकिशोर पाठक, पटोरी पचगछियाक राजेन्द्र लाल दास, जटाशंकर चौधरी, गणतगञ्जक खूबलाल महतो आ हिनक पत्नी लक्ष्मी देवी आदिक अवदानकेँ कहियो नञि बिसरल जा सकैत अछि। विदेशी वस्त्र जरेबामे आ दोकानपर पिकेटिंग केनिहारमे रामफल सिंह, सोनाइ मण्डल, बोतल हजरा, ईश्वर मण्डल, जोहर मण्डल, झण्डा फहरेनिहारमे हंसराज पैकरा, सिताइ सन्त, अशर्फी साह, रामप्रसाद मण्डल, रामेश्वर झा, अशर्फी मेहता, मनोहरपट्टी गामक कामता प्रसाद, भूषण प्रसाद गुप्ता, भुवनेश्वर प्रसाद वर्मा, लक्ष्मण लाल दास, जनेश्वर ठाकुर, विश्वनाथ प्रसाद सिंह, बैकुण्ठ प्रसाद सिंह, शालिग्राम प्रसाद सिंह, जयबल्लभ सिंह, सियाराम, चतुरानन्द मिश्र, गणेशपुर गामक श्रीकान्त मिश्र, विद्याधर झा, कोरियापट्टीक विश्वनाथ प्रसाद सिंह, बैकुण्ठ प्रसाद सिंह, परसारीक किन्नू यादव, वाजितपुरक उग्रनारायण सिंह, जदियाक भब्बी यादव, बभनगामाक विश्वनाथ झा, सुशासन गामक कमलेश्वरी मण्डल, मुरलीगञ्जक वेणी प्रसाद मण्डल, अमीरमल चम्पा लाल, सोहनलाल बैद्य, गंगापुरक सत्यनारायण मण्डल, मधेपुरा सरोपट्टीक कार्त्तिक प्रसाद सिंह, भेलाहीक सृष्टि नारायण यादव आदि स्वाधीनता सेनानी मातृभूमिकेँ अंगरेजक चाङुरसँ मुक्त करेबामे दिन-राति एक केने रहला। तिलकपुर गामक सियाराम सिंहक नेतृत्वमे सियाराम दल गठित भेल। सोनवर्षामे सियाराम दल आ पुलिसमे संघर्ष भेल। एहिमे सरदार नित्यानन्द सिंह, भागलपुर खरहियाक अर्जुन सिंह, बिहपुर झण्डापुरक फौदी मण्डल, सोनवर्षाक लड्डू शर्मा, कालूचक विसपुरिया कालूचक केर रामावतार झा, सोनवर्षाक सीताराम मण्डल आ खुशरू मण्डल तथा खरिक कठैलाक निर्मल झा मारल गेला।
एकर नेतृत्वकर्त्ता पार्थ ब्रह्मचारी, चिन्तामणि मिश्र, रामखेलावन सिंह, रामावतार राय आदि दलमे छला। एहि ठाम परशुराम दल आ महेन्द्र गोपक दल सेहो सक्रिय छल। एकर अतिरिक्त भागलपुरक केशवदास चौधरी, सीतामढ़ीक बाबू नवाब सिंह, यमुना सिंह, पूर्णिञाक लक्ष्मीनारायण सुधांशु, लेफ्टिनेण्ट केदारनाथ चौधरी, रवि रञ्जन बाबू, कन्हैया लाल, कटिहारक सत्यदेव शुक्ल, खगड़ियाक माड़र गामक बलिदानी प्रभु नारायण आ धन्ना-माधव, आदि स्वतंत्रता-संग्राममे जुटल रहला। मुजफ्फरपुर तँ जेना आन्दोलनीक गढ़े छल। नरम बा गरम दुहू दलक ई केन्द्र जकाँ छल। खुदीराम बोस आ प्रफुल्ल चाकी किंग्स फोर्ड केर हत्या लेल ओकरा वाहनपर जखन बम फेकलनि तँ युवक नव उछाहसँ भरि उठला।
ओना एहि घटनामे फोर्ड बचि गेल आ दू गोट महिला मारल गेली, तथापि बम काण्ड खुदीरामकेँ युवा-हृदय सम्राट बना देलक। समस्तीपुरक ओइनीमे हुनक पकड़ल जायब आ फाँसीपर चढ़ा देल जायब आन्दोलनीक संकल्पकेँ आरो मजगूत केलक। मुजफ्फरपुरक राय बहादुर द्वारिकानाथ, रामप्रसाद, रामनारायण तिवारी, अयोध्या सिंह, महंथ रामकृष्ण दास, रामप्रीत पाण्डेय, केदार सिंह, ध्वजा बाबू आदि स्वाधीन भारतक सपना साकार करबा लेल कण्टकाकीर्ण पथकेँ अंगीकार केलनि। तत्कालीन मुजफ्फरपुरक नगरपालिका अध्यक्ष खाँ बहादुर महबूब हुसैन आदिक सक्रियता इतिहास रचलक।
गान्धीजीकेँ ‘महात्मा’ केर उपाधि अर्पित केलक मिथिला
स्वाधीनता समरमे महात्मा गान्धीक अवदानक समक्ष सम्पूर्ण राष्टÑ नतमस्तक अछि। गान्धीजीक सफलतामे मिथिलाक बड़ बेसी योगदान रहल। ओ मिथिलामे अपन आन्दोलनक सूत्रपात मोतिहारीसँ केलनि आ तकर बाद हुनका संग जन समुद्र उमड़ि गेल। गान्धीजी मिथिलामे स्वतंत्रता आन्दोलनक बहि रहल बसातकेँ अन्हर-बिहाड़िमे बदलि देलनि। एकर बाद समग्र मिथिला असहयोग आन्दोलन, नोन सत्याग्रह आदिमे जूटि गेल। हुनक एहि अवदानकेँ मिथिला गम्भीरतासँ लेलक आ हुनका ‘महात्मा’ उपाधिसँ विभूषित केलक। हालेमे मैथिलीमे प्रकाशित गान्धीजीक पोथी ‘मंगल प्रभात’ केर अनुवाद पोथीमे डॉ. रामदेव झा एहि तथ्यकेँ उद्घाटित केलनि अछि। ओ 21 अप्रील 1917 सँ लऽ 24 नवम्बर 1917 केर बीच तत्कालीन प्रसिद्ध पत्रिका ‘मिथिला मिहिर’ मे गान्धीजीक आन्दोलनसँ सम्बन्धित आठ गोट समाचारक शीर्षक केर उल्लेख केलनि अछि जाहिमे गान्धीजीकेँ ‘महात्मा गान्धी’, ‘महात्मा कर्मवीर गान्धी’ कहल गेलनि। डॉ. रामदेव झाक मानब छनि जे गान्धीजीकेँ 21 अप्रील 1917 सँ पूर्व ‘महात्मा गान्धी’ कहल गेल होनि एहन प्रमाण नञि भेटैत अछि जे स्पष्ट करैत अछि जे गान्धीजीकेँ ‘महात्मा’ उपाधि मिथिला अर्पित केलकनि। चम्पारणक भूमि स्वाधीनता आन्दोलनक दृष्टिञे बड़ उर्वर रहल अछि। एहि ठामक राजकुमार शुक्ल, गोरख प्रसाद, रघुनाथ लाल, प्रजापति मिश्र, रामकुमार मिश्र, पवन कुमार मिश्र, खेम्हर राय, रामजी साह, प्यारेलालजी, काली कुमार मिश्र, ध्रुव नारायण त्रिपाठी, कमलनाथ तिवारी, विभूति मिश्र, विपिन बिहारी वर्मा, गणेश राय, राजाजी झा, लक्ष्मी नारायण झा, वंशी राउत, गुलाली, हरेकृष्ण झा, राजा ओझा, पशुपतिनाथ झा आदि आन्दोलनक ज्वालामे अपनाकेँ समर्पित कऽ इतिहास रचलनि।
लेखनी उगिलैत रहल आगि
स्वतंत्रता आन्दोलनमे साहित्यकार लोकनिक लेखनी आगि उगिलैत रहल। आधुनिक मैथिली साहित्यक जनक कवीश्वर चन्दा झा ‘समय केहन भेल घोर हे शिव’, ‘न्यायक भवन कचहरी नाम, सभ अन्याय भरल तेहि ठाम’, साहित्यरत्नाकर मुंसी रघुनन्दन दास अपन कविता ‘देश दशा’, यदुनाथ झा यदुवर ‘भारत सुषमा’, ‘कामना’, पं. छेदी झा मधुप ‘चरखा चौमासा’, ‘जयति स्वदेश’, कविवर सीतराम झा ‘स्वदेश महिमा’ आदिसँ समाजकेँ स्वतंत्रता लेल चलि रहल आन्दोलनसँ जुटबाक प्रेरणा देबाक संग एहिमे लागल सेनानीक उत्साहवर्द्धन करैत रहला। ओमहर पं. रामनन्दन मिश्र मगन आश्रमसँ पत्रिका प्रकाशित कऽ अक्षर-आन्दोलन चलबैत रहला। कतेको जिलासँ विद्रोही पत्रिका प्रकाशित होइत रहल।
मिथिलाक स्वतंत्रता आन्दोलनक ई झलकी मात्र अछि। असंख्य लोक बलिदानी भेला। आइ हमरा लोकनि 67म स्वतंत्रता दिवस मना रहल छी। एहि सभ आत्मबलिदानी वीर-सपूतकेँ शत-शत नमन करैत एक बेर एहू दिस विचार आवश्यक जे की आइ देशक जे परिस्थिति अछि ताही लेल ई सभ अपनाकेँ होमि देलनि? की अंगरेजक दासतासँ मुक्त भारत एहि सभ रणवीरक आकांक्षा-अभिलाषाक पूर्त्ति कऽ रहल अछि? की हमरा लोकनि अपन अवदानसँ हिनका सभक तर्पण करब?
साभार : अमलेंदु शेखर पाठक के इ लेख "मिथिला आवाज" मैथिली दैनिक समाचार पत्र केर 15 अगस्त केर अंक में प्रकाशित अछि.


text:
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Monday, 29 April 2013
दलाल
तोरा बिन
लोकपैरिया पर थोपल तोहर पएर
तोरा बिन तोहर गंध
तू नइ छलही कोहबर मे
साक्षी छलै चारा,कोरो आ देवाल
सभक ठोर आंखि मे ओतबे सिनेह
थारी मे आ परसन मे ओतबे अतिरेक
मुदा पता नइ किएक
तोरा बिन सासुरक दिन
बितने नइ बितैत छलैछलै
किरण जीक कविता 'की गाउ?'
किरण जी क' कविता 'की गाउ' मिथिला दर्शनक मार्च-अप्रिल 2013 अंक मे प्रकाशित अछि आ कविता क' ढ़ांचा(देह) मे व्याप्त विसंगतिक कारण खोजने ने खोजाइत छैक ।
पहिल पांति-
नैना मे लहुक लेश ने छै उपमान हेतैक सरोज कोना
जागलु छै छातीक हाड़-हाड़ चकबा बनतैक उरोज कोना
कविता तुकांत छैक ,लय मिलि रहल छैक आ सरोज कोना क' संग उरोज कोना क' तुकांत एकटा चमत्कार उत्पन्न क' रहल छैक ।मुदा यदि प्रश्न केवल उपमानक छैक तखन त' कविता छोट साबित हेतै । महाकवि विद्यापतिक कविता 'माधव कत तोर करब बड़ाई' आ महाकवि सूरक कविता 'उपमा एक न नैन गही' मे प्रचलित उपमानक व्यर्थता कें एत्ते नीक जँका प्रदर्शित कएल गेल छैक कि कविताक पहिल पांतिक श्रोत कें नकारल नइ जा सकैत छैक आ दोसर पांति मे उरोज नइ बनबाक असफलता कविता कें असफल क' दैत छैक ।निश्चित रूपेण उरोजक स्थान शरीर मे शरीरवैज्ञानिक दृष्टिऍं ,सौंदर्यशास्त्रीय दृष्टिऍं आ बालजीवनक केंद्र हेबाक कारणें महत्वपूर्ण छैक ,मुदा उरोजक बाद तेसर पांति मे मनोजक अभ्यर्थना कविक उद्देश्य पर निशान लगबैत छैक ।
चारिम पांति
बच्चा बिलखै छै दूध बिना बनतै कहू सोमक घैल कोना
आब देखियौ दूधक अभाव कवि कें देखा रहल छैन ,तखन फेर तेसर दिस सोमक घैल खोजबा दिस धियान सेहो जाइत छनि ,तें पांचम पांति मे मधुश्रीक विकास कें सेहो खोजैत छथिन ।
स्पष्ट अछि जे कविता मे कवि ई देखा रहल छथिन जे मिथिला मे कथी क' अभाव अछि आ की भ' रहल अछि ,मुदा शब्दक चयन मे द्वन्द्वक निर्माण करबा मे कवि असफल भ' रहल छथि तें लहु -सरोज आ छाती-उरोजक द्वन्द्व जे कविता मे देखायल गेल अछि से कविता के कमजोर करैत छैक ।
सातम पांति
नहि शिव दधीचि ,नहि याज्ञवल्क्य ,वाचस्पति मंडन वा उदयन
निश्चित रूपेण सातम पांति मे मिथिलाक विभूति सभक चर्चा अछि आ कविता सब मे बेर-बेर इतिहास पुरूष सब कें आननै कविताक स्वाभाविक विकास कें रोकैत छैक ,मुदा मैथिलीक कवि शताधिक वर्ष सँ ऐ उपक्रम मे लागल छथि आ भरिगर नाम सँ कविता के हल्लूक करैत छथि ।प्रतीक ,व्यक्ति ,संदर्भ आ घटना यथास्थान आबै आ अनावश्यक पुनरावृत्ति सँ बचेनए कविताक लेल बहुत जरूरी ।
एकटा प्रश्न ईहो अछि कि कविता मे धर्म ,राष्ट्रीयता ,दर्शन आ राजनीति कें कत्ते आनल जाए ।राजनीति आ धर्मक रोशनाई सँ लिखनए कविता कें लोकप्रिय आ दीर्धजीवी बना सकैत छैक मुदा उत्कृष्ट आ अमर नइ ।कविता अपने काव्योपकरण सँ अमर होइत छैक ।खर आ टाटक घर हजार साल नइ चलि सकैत छैक ।हजार साल चलबाक लेल फौलादी देह आ चट्टानक सीवान चाही ।ओहुना कार्लयास्पर्स कहैत छथिन कि ईसाइयत क' भीतर ट्रेजेडी नइ लिखल जा सकैत छैक आ तहिना अरबी-फारसी विद्वान सब बेरि बेरि उद्घोषणा करैत छथिन कि ईस्लामक भीतर कविता संभव नइ छैक । आ यैह प्रश्न बहुते मैथिली प्रेमी सँ कएल जाए कि हुनकर मिथिला प्रेम कत' कत' कविताक मार्ग मे अवरोध बनैत अछि ।मैथिली आ मिथिलाक विकास अनिवार्यत: मैथिली साहित्यक विकास नइ छैक आ जे गोटा मिथिलाक महानता कें दू-दू मिनट पर टेक दैत छथिन ,ओ मैथिली कविताक रक्षा आ विकास नइ क' रहलखिन ,ओहुना कविताक रक्षाक जरूरी नइ छैक ,विकास होएबाक चाही ।
नवम पांति
भुइयां मे बैसथि विप्र जतय ओ श्वान सुतै अछि गादी पर
कवि विप्र कें नीच्चा मे बैसल देखैत कुपित छथि ,किछु किछु तुलसी जँका ,मुदा कवि तुलसीक पांच सौ साल बाद भेल छथिन आ पाठकक मिजादि सेहो बदलल अछि ,मुदा कवि अप्पन ऐ स्टेंड पर आगू नइ रहैत छथिन जखन ओ कविता मे पाखण्ड आ रूढि़वादक विरोध करैत छथिन ।स्पष्टत: कवि कें बहुत रास बात कहबा के छनि ,मुदा ओ सामग्रीक चयन आ प्रस्तुति मे हड़बड़ीक शिकार होइत छथि तें निर्दिष्ट भाव राशि एकाधिक ठाम एक-दोसरक विरोध मे अछि आ ई विरोध समयक जटिलता क' संकेतक नइ अछि ,बल्कि कवित्रुटि क' स्पष्ट परिचायक अछि ।।
किरण जीक कविता 'की गाउ?'
किरण जी क' कविता 'की गाउ' मिथिला दर्शनक मार्च-अप्रिल 2013 अंक मे प्रकाशित अछि आ कविता क' ढ़ांचा(देह) मे व्याप्त विसंगतिक कारण खोजने ने खोजाइत छैक ।
पहिल पांति-
नैना मे लहुक लेश ने छै उपमान हेतैक सरोज कोना
जागलु छै छातीक हाड़-हाड़ चकबा बनतैक उरोज कोना
कविता तुकांत छैक ,लय मिलि रहल छैक आ सरोज कोना क' संग उरोज कोना क' तुकांत एकटा चमत्कार उत्पन्न क' रहल छैक ।मुदा यदि प्रश्न केवल उपमानक छैक तखन त' कविता छोट साबित हेतै । महाकवि विद्यापतिक कविता 'माधव कत तोर करब बड़ाई' आ महाकवि सूरक कविता 'उपमा एक न नैन गही' मे प्रचलित उपमानक व्यर्थता कें एत्ते नीक जँका प्रदर्शित कएल गेल छैक कि कविताक पहिल पांतिक श्रोत कें नकारल नइ जा सकैत छैक आ दोसर पांति मे उरोज नइ बनबाक असफलता कविता कें असफल क' दैत छैक ।निश्चित रूपेण उरोजक स्थान शरीर मे शरीरवैज्ञानिक दृष्टिऍं ,सौंदर्यशास्त्रीय दृष्टिऍं आ बालजीवनक केंद्र हेबाक कारणें महत्वपूर्ण छैक ,मुदा उरोजक बाद तेसर पांति मे मनोजक अभ्यर्थना कविक उद्देश्य पर निशान लगबैत छैक ।
चारिम पांति
बच्चा बिलखै छै दूध बिना बनतै कहू सोमक घैल कोना
आब देखियौ दूधक अभाव कवि कें देखा रहल छैन ,तखन फेर तेसर दिस सोमक घैल खोजबा दिस धियान सेहो जाइत छनि ,तें पांचम पांति मे मधुश्रीक विकास कें सेहो खोजैत छथिन ।
स्पष्ट अछि जे कविता मे कवि ई देखा रहल छथिन जे मिथिला मे कथी क' अभाव अछि आ की भ' रहल अछि ,मुदा शब्दक चयन मे द्वन्द्वक निर्माण करबा मे कवि असफल भ' रहल छथि तें लहु -सरोज आ छाती-उरोजक द्वन्द्व जे कविता मे देखायल गेल अछि से कविता के कमजोर करैत छैक ।
सातम पांति
नहि शिव दधीचि ,नहि याज्ञवल्क्य ,वाचस्पति मंडन वा उदयन
निश्चित रूपेण सातम पांति मे मिथिलाक विभूति सभक चर्चा अछि आ कविता सब मे बेर-बेर इतिहास पुरूष सब कें आननै कविताक स्वाभाविक विकास कें रोकैत छैक ,मुदा मैथिलीक कवि शताधिक वर्ष सँ ऐ उपक्रम मे लागल छथि आ भरिगर नाम सँ कविता के हल्लूक करैत छथि ।प्रतीक ,व्यक्ति ,संदर्भ आ घटना यथास्थान आबै आ अनावश्यक पुनरावृत्ति सँ बचेनए कविताक लेल बहुत जरूरी ।
एकटा प्रश्न ईहो अछि कि कविता मे धर्म ,राष्ट्रीयता ,दर्शन आ राजनीति कें कत्ते आनल जाए ।राजनीति आ धर्मक रोशनाई सँ लिखनए कविता कें लोकप्रिय आ दीर्धजीवी बना सकैत छैक मुदा उत्कृष्ट आ अमर नइ ।कविता अपने काव्योपकरण सँ अमर होइत छैक ।खर आ टाटक घर हजार साल नइ चलि सकैत छैक ।हजार साल चलबाक लेल फौलादी देह आ चट्टानक सीवान चाही ।ओहुना कार्लयास्पर्स कहैत छथिन कि ईसाइयत क' भीतर ट्रेजेडी नइ लिखल जा सकैत छैक आ तहिना अरबी-फारसी विद्वान सब बेरि बेरि उद्घोषणा करैत छथिन कि ईस्लामक भीतर कविता संभव नइ छैक । आ यैह प्रश्न बहुते मैथिली प्रेमी सँ कएल जाए कि हुनकर मिथिला प्रेम कत' कत' कविताक मार्ग मे अवरोध बनैत अछि ।मैथिली आ मिथिलाक विकास अनिवार्यत: मैथिली साहित्यक विकास नइ छैक आ जे गोटा मिथिलाक महानता कें दू-दू मिनट पर टेक दैत छथिन ,ओ मैथिली कविताक रक्षा आ विकास नइ क' रहलखिन ,ओहुना कविताक रक्षाक जरूरी नइ छैक ,विकास होएबाक चाही ।
नवम पांति
भुइयां मे बैसथि विप्र जतय ओ श्वान सुतै अछि गादी पर
कवि विप्र कें नीच्चा मे बैसल देखैत कुपित छथि ,किछु किछु तुलसी जँका ,मुदा कवि तुलसीक पांच सौ साल बाद भेल छथिन आ पाठकक मिजादि सेहो बदलल अछि ,मुदा कवि अप्पन ऐ स्टेंड पर आगू नइ रहैत छथिन जखन ओ कविता मे पाखण्ड आ रूढि़वादक विरोध करैत छथिन ।स्पष्टत: कवि कें बहुत रास बात कहबा के छनि ,मुदा ओ सामग्रीक चयन आ प्रस्तुति मे हड़बड़ीक शिकार होइत छथि तें निर्दिष्ट भाव राशि एकाधिक ठाम एक-दोसरक विरोध मे अछि आ ई विरोध समयक जटिलता क' संकेतक नइ अछि ,बल्कि कवित्रुटि क' स्पष्ट परिचायक अछि ।।
ददरा समै क'
ददरा समै क' उखड़ल
धरती क' पीठ,करेज आ दिमाग पर
कोनो लोशन क्रीम काज नइ करए
तें आब प्रसन्न हों तखने जखन खूब प्रसन्न हो
आ कान तखने जखन भुभुआइ कें मोन होए
आब हमरे देख ने
गाम हम कहिया जाइत छियै
जहिया कोनो बेटीक बियाह ,दुरागमन
या फेर कोनो पुरनिया क' लहास बजाबै हमरा
ददरा समै क'
ददरा समै क' उखड़ल
धरती क' पीठ,करेज आ दिमाग पर
कोनो लोशन क्रीम काज नइ करए
तें आब प्रसन्न हों तखने जखन खूब प्रसन्न हो
आ कान तखने जखन भुभुआइ कें मोन होए
आब हमरे देख ने
गाम हम कहिया जाइत छियै
जहिया कोनो बेटीक बियाह ,दुरागमन
या फेर कोनो पुरनिया क' लहास बजाबै हमरा


text:
जयपुर
निर्देशाङ्क: २६°५५′३४″उत्तर ७५°४९′२५″पूर्व / २६.९२६०° उत्तर ७५.८२३५° पूर्व
जयपुर उच्चारण (सहायता जानकारी) जकरा गुलाबी नगरक नामसं सहो जानल जाइट अछि, भारतमे राजस्थान राज्यकs राजधानी छी। आमेरक तौर पर यी जयपुर नामसं प्रसिद्ध प्राचीन रजवाड़े कs सहो राजधानी रहल छै। यी शहरकs स्थापना १७२८मे आमेरकेर महाराजा जयसिंह द्वितीय क्एने छल। जयपुर अपन समृद्ध भवन निर्माण-परम्परा, सरस-संस्कृति आ ऐतिहासिक महत्वके लेल प्रसिद्ध अछि। जयपुर शहरक पहचान अही ठामके महलसभ आ पुरान घरसभमे लागल गुलाबी धौलपुरी पत्थरसभसं होइत अछि जेकी अही ठामके स्थापत्यक खूबी छी। १८७६में तत्कालीन महाराज सवाई रामसिंह इंग्लैंडक महारानी एलिज़ाबेथ प्रिंस ऑफ वेल्स युवराज अल्बर्टके स्वागतमे समुचा शहर कs गुलाबी रंगसं आच्छादित करवा देने छल। ताहीसं शहरक नाम गुलाबी नगरी पड़ल अछि।
विषय सूचीसभ
इतिहास[सम्पादन करी]
सत्रहवीं शताब्दीमे जब मुगल अपन ताकत खतम होइत देखलक, तs समूचा भारतमे अराजकता सिर उठाब लागल, अही समयमे राजपूतानाक आमेर रियासत, एकटा बडका ताकतके रूपमें उभरल.जाहिर अछि कि महाराजा सवाई जयसिंह कs तब बहुत पैग दायरामे फैलल अपन रियासत संभालकs आ सुचारु राजकाज संचालनके लेल आमेर छोट लागs लागल आर अही तरहसं यी नव राजधानीके रूपमे जयपुरक कल्पना कएल गेल छल | अही शहर कs नींव पहिल बेर कोन जगह राखल गेल, एकर बारेमे मतभेद अछि, किंतु किछ इतिहासकारसभके अनुसार तालकटोराके निकट स्थित शिकार की होदीसं अही शहरके निर्माणक शुरुआत भेल। किछ एकरा ब्रह्मपुरी आ किछ आमेरक लगमे एकटा स्थान 'यज्ञयूप' स्थलसं मानैत अछि| पर यी निर्विवाद छै संबसं पहिल चन्द्रमहल बनल आर बाधमे बाज़ार आ साथमे तीन चौपड़ |
स्थापत्य[सम्पादन करी]
जयपुरकs बदलाव[सम्पादन करी]
दर्शनीय स्थल[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- राजस्थान विश्वविद्यालय का जालस्थल - अंग्रेजी में
- जयपुर के बारे मे - अंग्रेजी में
- जयपुर राजस्थान के बारे मे
- Building Jaipur: The Making of an Indian City (गूगल पुस्तक ; By Vibhuti Sachdev, Giles Henry Rupert Tillotson]


text:
अहमदाबाद। 13 अप्रैल। देशक प्रतिष्ठित दैनिक भास्कर प्रकाशन समूह के मालिक रमेश चंद्र अग्रवाल के कैल्ह बुध दिन अहमदाबाद एयरपोर्ट पर दिलक दौरा पड़ला सँ निधन भ' गेलैन्ह। ओ 73 बरखक छलाह। गुजरात सँ प्रकाशित होमै बला समूह के गुजराती अखबार दिव्य भास्कर केर कर्मचारि सभक अनुसार, अहमदाबाद एयरपोर्ट पहुँचते अग्रवाल क' हार्ट अटैक आयल छल। ओनाकि, हुनका तत्काल अपोलो हॉस्पिटल ल' जाएल गेल, मुदा हुनका बचाओल नहि जे सकल।
30 नवंबर 1944 के झांसी मे जनमल रमेश चंद्र अग्रवाल अपन पिता दिवंगत द्वारका प्रसाद अग्रवाल संग भोपाल अएला आओर बरख 1958 मे ओ दैनिक भास्कर अखबार शुरू कएलनि। एखन अग्रवाल केर नेतृत्व मे दैनिक भास्कर समूह 14 राज्य सँ अखबार के 62 संस्करण सफलतापूर्वक प्रकाशित करैत अछि। सर्कुलेशन केर आधार पर दैनिक भास्कर दुनिया के चारिम सभसँ पैघ अखबार अछि।


text:
अहि ठाम अदृश्य षड्यंत्र कहबाक तात्पर्य एकटा एहन षड्यंत्र सँ अछि जे षड्यंत्र होइतो षड्यंत्र नै लगैछि आम-जन मानस केँ।
बड़ा चालाकी सँ राज्य सरकार केंद्र आ राज्य सँ भेटल फण्ड के उपयोग मगध के विकास पर खर्च क् रहल अछि जाहि के भान आम मैथिल के नै लागि रहल अछि। बिहार के 38 जिलाक् हिसाब सँ जे फण्ड भेटैछि ओहि मे मिथिला संग कोना क्षेत्रीय उपेक्षा आ धोखा भ रहल अछि ताहि सँ अन्हा सभ के आई अवगत करा रहल छी -
राज्य सरकार के समग्र जिला सँ जे राजस्व भेटैछि ओहि मे मिथिला मगध सँ काफी आगा अछि। स्टाम्प शुल्क ओ निबंधन शुल्क सँ जे राजस्व बिहार सरकार के भेटैछि ओहि मे मिथिला मगध सँ बेसी पाई बिहार सरकार के दैछि।
2014-15 के सर्बे के अनुसार , स्टाम्प ओ निबंधन शुल्क सँ कुल प्राप्त राजस्व 1423 करोड़ रुपया अछि जाहि मे सँ मिथिला सँ - 755.5 करोड़ आ मगध सँ 667.5 करोड़ के राजस्व कर बिहार सरकार के भेटल अछि।
मिथिला सब दिन सँ बिहार सरकार के मगध सँ बेसी राजस्व कर दैत रहल अछि, धैरि बिहार सरकार मिथिला सँग सब दिन धोखा केलक, मिथिलाक उपेक्षा हर क्षेत्र मे केलक। कृषि, स्वास्थ्य, शिक्षा, सड़क सब मे सँ मिथिलाक हिस्सा काटि, मगध के दैत रहल अछि।
1. सड़क निर्माण - सब सँ पहिले बात करैछि सड़क निर्माण के। किएक त इ एकटा एहन मुद्दा अछि जाहि के नाम पर बिहार सरकार पछिला एक दशक मे जनता सँ खूब वाह-वाही लुटलक अछि।
ओना तेँ हर वर्ष मिथिला सँग छल आ धोखा भेल अछि मुदा उदाहरण हेतु वर्ष 2014 मे बिहार मे भेल सड़क निर्माण केर आंकड़ा अन्हा सभ सँग साझा क्S रहल छी -
वर्ष 2014 मे संपूर्ण बिहार मे 4321 किलोमीटर NH, 4390 किलोमीटर SH ओ 10128 किलोमीटर मुख्य जिला पथ केर निर्माण भेल। जाहि के जिलावार अनुपात 114 किलोमीटर, 116 किलोमीटर ओ 267 किलोमीटर लगभग होयबाक चाहि। मुदा बिहार सरकार के चालाकी ओ छल देखु - मगध केर (14) जिला मे जिलावार अनुपात सँ बेसी के सड़क निर्माण काएल गेल । 114 के जगह लगभग 133 किलोमीटर NH, 116 के जगह लगभग 147 किलोमीटर SH आ 267 के जगह लगभग 305 किलोमीटर मुख्य जिला पथ प्रति जिलाक हिसाब सँ कुल 1850 किलोमीटर NH, 2061.5 किलोमीटर SH आ 4271.6 किलोमीटर मुख्य जिला पथ के निर्माण भेल।
जखन मिथिलाक बारी आएल, राज्य सरकार अप्पण मुठ्ठी टाइट क्S लेलक। जाहिठाम 114 किलोमीटर NH भेटबाक चाहि मिथिला (24 जिला) के मात्र 102 किलोमीटर भेटल, 116 किलोमीटर SH के बदला मात्र 97 किलोमीटर आ 267 किलोमीटर के जगह 244 किलोमीटर मुख्य जिला पथ प्रति जिला भेटल। मिथिला के 2471KM NH, 2328KM SH आ 5856KM जिला मुख्य पथ भेटल। जे की वास्तविक हिस्सा सँ बहुत कम ऐछि।
2.शिक्षण संस्थान - बिहार के 38 जिला मे कुल मिला क्s 68705 प्राथमिक ओ मध्य विद्यालय अछि। अगर
तहिना बिहार के 38 जिला मे कुल 665 टा कालेज अछि जाहि के जिलावार अनुपात 18 कालेज प्रति जिला होयत अछि। राज्य सरकार के चालाकी ओ छल देखु, मगध के 14 जिला मे 325 कॉलेज जाहि के जिलावार अनुपात 23 कॉलेज प्रति जिला अछि, जे की राज्य जिलावार अनुपात सँ 5 कालेज प्रति जिला बेसी अछि। मुदा जखन मिथिलाक् बेर आएल, एकबेर फेर सँ मिथिलाक् सँग धोखा भेल। मिथिलाक 24 जिला मे मात्र 340 कॉलेज जाहि के जिलावार अनुपात 14 कॉलेज प्रति जिला अछि जे की राज्य के जिलावार अनुपात सँ 4 कॉलेज प्रति जिला कम अछि। इ सबटा षड्यंत्र बड़ा सोचि समझि आ चालाकि सँ काएल गेल अछि।।
3. स्वाथ्य संस्थान - बिहार के 38 जिला मे जिला अस्पताल, प्राथमिक उपचार केंद्र आ विभिन्न स्वाथ्य संस्थान मिला क् कुल छोट पैघ 11773 संस्थान अछि जाहि के जिलावार अनुपात 310 स्वाथ्य संस्थान प्रति जिला होयत अछि। जाहि मे सँ मगध के 14 जिला मे 4565 स्वाथ्य संस्थान अछि जेकर जिलावार अनुपात 326 स्वाथ्य केंद्र प्रति जिला अछि जे की राज्य जिलावार अनुपात सँ 16 स्वाथ्य संस्थान प्रति जिला बेसी अछि।
मुदा जखन मिथिलाक आंकड़ा केर बात करि त मिथिलाक 24 जिला मे मात्र 7208 स्वाथ्य संस्थान अछि जाहि के जिलावार अनुपात (300/जिला) राज्य केर जिलावार अनुपात (310/जिला) सँ 10 कम अछि।
तहिना, राज्य भैरि के कुल 38 जिला मे 3884 डॉक्टर अछि। कुल डॉक्टर के राज्य जिलावार अनुपात 102 डॉक्टर प्रति होइछि। 3884 डॉक्टर मे सँ मगध केर 14 जिला मे 1636 डॉक्टर अछि जाहि के जिलावार अनुपात (117 डॉक्टर/जिला) राज्य जिलावार अनुपात (102 डॉक्टर/जिला) सँ 15 बेसी अछि।
मुदा मिथिलाक 24 जिला मे मात्र 2248 डॉक्टर अछि जाहि के जिलावार अनुपात (94 डॉक्टर/जिला) राज्य जिलावार अनुपात (102 डॉक्टर/जिला) सँ 8 डॉक्टर प्रति जिला कम अछि।
इ सबटा अदृश्य षड्यंत्र अछि मिथिलाक प्रति जे समुच्चा मिथिला के शनैः शनैः हर क्षेत्र मे लुल्ह नांगर बना रहल अछि।
इ सब षड्यंत्र सत्तारूढ़ बड़ा चालाकि ओ दक्षता सँ क् रहल अछि जे आम जन मानस के देखाई नै द रहल अछि। जँ आबो नै जागब आ अपना मातृभूमि के प्रति सचेष्ट नै होयब तखन मिथलाक आबैय वला भविष्यक भगवान मालिक।
आशा करैछि, इ आंकड़ा बहुतो के आँखि पर बान्हल पट्टी खोइल देत आ लोक केंद्र ओ राज्य सरकार के मिथिलाक प्रति क्षेत्रीय उदासीनता ओ उपेक्षा सँ सँ अवगत हेता।
जय मिथिला। जय जय मिथिला।।


text:
मौत पर लोक खामोश किएक?
दिल्ली मे लक्ष्मीनगर के ललिता पार्क इलाका मे मकान गिरय सं 67 लोक मारल गेलाह. 80 लोक घायल छथिन्ह. अखनो धरि पूरा मलबा साफ नहि भेल अछि. एहि सं आशंका अछि जे किछ लोक आओर फंसल होताह.
इमारत गिरय सं मारल गेल लोक मे बेसि बिहार आओर बंगाल दिस के छथिन्ह. मारल गेल 67 लोक मे सं त 32 टा त सिर्फ बिहार सं छथिन्ह. ओहि मे सभ सं बेसि सहरसा सं.
ई सभ लोक बिहार सं रोजगार के तलाश मे दिल्ली आएल छलखिन्ह आओर अपन पूरा परिवार के संग एहिठाम रहय छलखिन्ह. दिल्ली...एनसीआर मे मकान आओर मकान भाड़ा एतेक बेसि बढ़ि गेल अछि जे लोक के मजबूरी मे एहन मकान मे रहय पड़ैत अछि.
मुदा बिहार चुनाव मे हरदम बिहारी लोक के परेशानी दूर करय के बात करय वाला दिल्ली के कांग्रेसी सरकार के अधिकारी आओर मंत्री सभ एहि मकान के कमजोरी पर ध्यान नहि देलक.
जखन कि मकान मालिक के साफ कहनाय छनि जे ओ एकरा बारे मे दिल्ली के शहरी विकास मंत्री के बता देने छल. सरकार एहि के लेल आब एमसीडी पर पाला झारय अछि त एमसीडी सरकार पर.
मानि लिअ मारय वाला मे बेसि लोक बिहार छोड़ि दोसर राज्य के रहैत त कि एहने मामला शांत भ गेल रहैत. दू -दू लाख के मुआवजा दs क. देश के राजधानी दिल्ली मे एहन बड़का कांड होए आओर सरकार बस मुआवजा दsक बचि जाए.
एहि सं किछ दिन पहिने पूर्वोत्तर मे सेहो बिहारी... हिंदीभाषी लोक के मारल गेल. बस दू चारि लाइन के खबर आबि क इतिश्री भ गेल. दोसर के त छोड़ु बिहारी नेता सभ सेहो बस दू -चारिटा बाइट द शांत भ गेलाह.
एहि सभ के कारण बिहारी लोक महाराष्ट्र मुम्बई मे मारि खाए छथि... राज्य सं बाहर भैया...बिहारी कहि के पुकारल जाएत छथि. आवाज नहि उठाएब... प्रतिरोध नहि करब त लोक अहां के नहि सुनत.
ललिता पार्क वाला मामला के देखिऔ सरकार मामला के दबाबय मे लागल अछि. आखिर एहन स्थिति आएल केना? कि ओ आओर इलाका के सैकड़ों दोसर मकान एक दिन मे आ राइतो-राति बनि गेल.
जे मकान मे बिजली-पानि सभ सुविधा देलिअई ओकरा अहां कहैत छी जै ओ अवैध छै. आखिर पुलिस... अधिकारी... मंत्री... विधायक एतेक दिन तक किएक चुप बैसल रहलाह? किएक सुतल रहलाह?
मुदा सभ सं अजगुत वाला गप ई अछि जे एतेक लोक के मारल गेलाह के बादहुं लोक सभ खामोश छथिन्ह. मीडिया के हाल सेहो एहने अछि. बस दू चारिटा खबर देखा देलहुं...काज खत्म.
आब देखिऔ एहि मकान के गिरला के बाद सरकार कइटा आओर मकान के खतरनाक घोषित करि देलक अछि आओर खाली करा रहल अछि. मुदा खाली करि रहल लोक के रहय के कोनो खास वैकल्पिक व्यवस्था नहि कएल गेल अछि.
एहि जाड़ मे इलाका के हजारों बिहारी लोक के सामने रोटी-रोटी संग-संग रहय के समस्या ठाड़ भ गेल अछि. लोक अपन अपन सामान निकालि मकान के बाहर रहल लेल विवश छथिन्ह.
अगर कोनो जगह सरकार के नहि मिलैत अछि त नवका बनल खेलगांव त बगले मे अछि सरकार किएक नहि किछ दिन के लेल हिनका सभ के ओहि ठाम रहय के इंतजाम करैत अछि.
ओना एहि मामला पर अंन्तर्राष्ट्रीय मैथिली परिषद के कृपाननंद जीक तरफ सं शनि दिन दिल्ली के कॉफी हाउस मे एकटा बैसार राखल गेल अछि. एहि मे आगां के रणनीति पर चर्चा करताह. मुदा तखन धरि काफी देर भ गेल रहत.
Subscribe to: Post Comments (Atom)


text:
ट्रेनक नंबर बदलल...
सोमदिन 20 दिसंबर सं ट्रेनक नंबर बदलि जा रहल अछि. अखन ट्रेनक नंबर चारि अंकक अछि. 20 तारीख सं ई पांच अंकक भ जाएत. असल मे दिन पर दिन ट्रेनक संख्या बढ़ल जा रहल अछि आओर चारि अंक के नंबर के कारण नवका ट्रेनक नंबर देबय मे दिक्कत आबि रहल अछि.
अखन देश मे करीब साढ़े सात हजार एक्सप्रेस आओर करीब ग्यारह हजार पैसेंजर ट्रेन चलैत अछि. अखन चारि अंक वाला 7518 ट्रेन अछि. पैसेंजर ट्रेन तीन अंक वाला अछि. आब सभ ट्रेन चाहे ओ एक्सप्रेस होए आ पैसेंजर पांच अंक के भ जाएत.
एक्सप्रेस ट्रेन के नंबर के पहिने अखन 1 जोड़ि देल जाएत जखन कि हॉलीडे स्पेशल ट्रेन के पहिने 0 लागत. पैसेंजर ट्रेनक पहिने 5 लागत... एहिना किछ आओर संख्या 6 आओर 7 ट्रेन-जोन के हिसाब सं जोड़ल जाएत. यात्रा पर निकलय सं पहिने अपन ट्रेन नंबर नीक सं देख लेब.
दरभंगा...समस्तीपुर...जयनगर...सीतामढ़ी सभ रूट के पैसेंजर ट्रेनक नंबर बदलि गेल अछि. एम्हर के पैसेंजर ट्रेन जे पहिने तीन नंबर के छल ओकर शुरू मे 55 जोड़िs क पांच अंक के करि देल गेल अछि. बाद के नंबर सेहो बदलि गेल अछि.
जेहि ट्रेनक रिजर्वेशन 20 तारीख के बाद केर अछि ओ पहनहिं पांच नंबर सं टिकट देल गेल अछि. कोनो दिक्कत होए त 139 पर फोन क जानकारी ल सकय छी. प्लेटफॉर्म पर पहुंचला के बाद पूछताछ खिड़की सं सेहो पता करय के कोशिश करि लेल करब. नीक रहत.
Subscribe to: Post Comments (Atom)


text:
केना होएत दिवाली-छठ
सामान सभ के दाम आसमान पर अछि. आओर खर्च अछि जे कम नहि भ रहल अछि. कम सेहो नहि कs सकय छी. कतेक कटौती करबन्हि? दुर्गा पूजा सं लsक छठ धरि... पावनि-पावनि. इंद्र पूजा... कोजगरा...काली पूजा... दिवाली... भाई दूज सभ पावनि त करहे पड़त. लोक सांसत मे अछि.
जेहि हिसाब सं महंगाई बढ़ल अछि ओहि हिसाब सं लोक के कमाई नहि बढ़ल अछि. आटा-दालि के भाव लोक के कतहुं के नहि राखि रहल अछि. पान-मखान सं लs क प्रसाद लड्डू-बताशा तक. दीया-डिबरी सं लs क तेल-घी तक सभ के दाम तेहने भागि रहल अछि. सामान सभ के दाम सुनि लोक मुंह बाबि दए छथिन्ह. मुदा कs कि सकैत छी? पूजा त करहे के अछि.
एहि बीच खबर पर खबर आबि रहल अछि जे फलां ठाम एतेक नकली खोआ पकड़ाएल त ओतेक मावा-तेल-घी पकड़ाएल. पाई देला के बादो कोनो चीज के गारंटी नहि गेल जे ओ सही अछि कि नहि. खाद-पानि के त छलिए आब मिलावट सेहो मारि रहल अछि. तरकारी सभ के दाम सेहो कम नहि अछि. फल के त पूछबे नहि करू. सेव... केला...मेवा सभ खरीदनाय आब आम लोक के बस के बात नहि रहल.
एहन मे लोक के दिखावा पर नहि जएबाक चाही. जतबे करबाक शक्ति होए ओतबे करबाक चाही. लोक के देखाबय के लेल कर्जा के बोझ सं नहि दबबाक चाही. आखिर ई पावनि... पूजा पाठ त सुख-समृद्धि, खुशी के लेल होएत अछि न? त फेर सादगी सं मनाबय मे कोनो हर्ज नहि अछि. बस खुलल मन सं मनाऊ. भगवान के मन सं याद कs मनाउ. त अहां सभ के पावनि के शुभकामना.
हमर ईमेल:-hellomithilaa@gmail.com
Subscribe to: Post Comments (Atom)